3 Perkara Anda Perlu Tahu Tentang Fasa Kedua PKP Yang Bermula Hari Ini

Mungkin ramai yang tidak mengetahui atau terlupa sebenarnya Perintah Kawalan Pergerakan (PKP) yang dilaksanakan di negara kita sudah memasuki fasa kedua pada hari ini.

Secara ringkas, fasa pertama PKP telah berlangsung pada 18 hingga 31 Mac yang lalu. Kini memasuki bulan April, fasa kedua PKP yang diumumkan kerajaan sebelum ini pula akan berlangsung selama dua minggu sehingga 14 April.

Untuk memastikan objektif utama mengekang penularan wabak COVID-19 berjaya dicapai, fasa kedua PKP ini akan mengalami sedikit perubahan berbanding fasa pertama yang lalu.

Bukan sahaja diumumkan terlebih awal bagi membolehkan rakyat bersedia, namun PKP fasa kedua ini juga akan dilaksanakan mengikut beberapa peraturan baru yang tidak pernah diguna pakai sebelum ini.

Berikut adalah tiga perkara yang wajib anda ambil tahu mengenai pelaksanaan PKP fasa kedua kali ini.

Premis perniagaan seperti kedai runcit, restoran dan stesen minyak hanya akan dibenarkan beroperasi dari jam 8 pagi sehingga 8 malam sahaja.

Waktu operasi ini juga turut terpakai untuk sebarang aktiviti penghantaran seperti makanan dan kurier dimana mereka tidak dibenarkan beroperasi lebih dari waktu yang ditetapkan.

Bagi mereka yang menggunakan pengangkutan awam seperti tren pula, waktu operasi sektor ini akan terbahagi kepada dua sesi dan tidak akan dibuka sepanjang hari.

Sesi pertama adalah pada 6 pagi hingga 10 pagi manakala sesi kedua pula akan berlangsung dari jam 5 petang hingga 10 malam.

Bagaimanapun, perkhidmatan teksi dan e-hailing seperti Grab dibenarkan beroperasi dari jam 6 pagi hingga 10 malam.

Jadi jika anda mempunyai sebarang kecemasan dan tidak boleh memandu, jangan risau kerana perkhidmatan pengangkutan awam ini masih lagi berfungsi.

Untuk mereka yang menggunakan kenderaan persendirian pula, pihak kerajaan telah bersetuju untuk memperkenalkan peraturan ‘1 orang 1 kenderaan’. Peraturan ini sekaligus melarang pemilik kenderaan persendirian daripada membawa penumpang ketika memandu.

Selain itu, ada beberapa lagi peraturan yang turut diperkenalkan bagi menghadapai fasa kedua PKP ini seperti yang anda boleh lihat dalam ciapan yang dibuat Perdana Menteri kita ini.

Perintah Kawalan Pergerakan Tahap 2Bermula 1 – 14 April 2020#PrihatinRakyat #DudukRumah #StayAtHome pic.twitter.com/u0VYrGgIrp

— Muhyiddin Yassin (@MuhyiddinYassin) March 31, 2020

Antara lain adalah tidak dibenarkan untuk beriadah di kawasan awam dan persendirian termasuk di kawasan berpagar dan penganjuran sebarang aktiviti keagamaan juga masih lagi tidak dibernarkan.

Bagaimanapun, mereka yang mempunyai keperluan untuk menjalani terapi di luar seperti golongan autism dan OKU dibenarkan untuk meneruskan aktiviti mereka tetapi tidak secara berkumpulan.

Pihak kerajaan pada masa sama juga telah menetapkan harga siling bagi topeng muka kepada RM1.50 sekeping untuk fasa kedua PKP ini.

Baca perkongsian lain kami mengenai perkembangan semasa sepanjang tempoh PKP ini melalui pautan di bawah.

Kerajaan Umum Pengecualian Memperbaharui Lesen Memandu Dan ‘Road Tax’ Sepanjang PKP

Penduduk Lari Bertempiaran Ketakutan Selepas Kena ‘Sound’ Gagal Patuhi PKP

Perdana Menteri Umum PKP Dilanjutkan Sehingga 14 April


Eksklusif Dan ‘Viral’, Burger Bersalut Emas 24 Karat Berharga RM460 Ini Buat Netizen Tidak Senang Duduk

Bukan sesuatu yang baru tetapi ini menu yang ramai ‘request’ kerana mahu mencuba. Maka, Banyan Tree Kuala Lumpur mahu tunaikan permintaan pelanggannya yang sudah lama ingin menu ini diperkenalkan.

Burger eksklusif disaluti lembaran emas 24 karat pasti memukau dan buat anda rasa teruja mahu mencubanya. Burger tersebut hadir dengan roti berperisa truffle yang dilapisi emas 24 karat, kepingan daging Wagyu berganda, foie gras, daging lembu, telur, gherkins, kepingan keju, bawang merah, tomato, mentega, dan dipadankan dengan apple compote.

Untuk pengetahuan anda, harga untuk menu eksklusif ini adalah RM460 dan hanya akan ditawarkan kepada pelanggan khas pada bulan Oktober ini sahaja. Rugi jika anda terlepas peluang kali ini.

Bagi anda yang mahu mencuba hidangan burger bersalut emas ini, anda boleh membuat tempahan di sini atau hubungi menerusi aplikasi WhatsApp di sini. Selamat mencuba!

Sementara itu, kami kongsikan tempat makan berlatar belakangkan KLCC yang anda boleh cuba. Klik sahaja pautan di bawah.

10 Senarai Tempat Berlatar Belakangkan Bangunan KLCC Yang Boleh Anda ‘Chill’

5 Hotel Terbaik Dengan Kolam Renang Berlatar Belakangkan KLCC

Bekas Pekerja Subway Ini Dedah ‘Rahsia’ Untuk Jadikan Sandwich Anda Lebih Sedap


Eksklusif: Pengerusi Masjid Jawab Isu Racun Anjing Di Lavender Heights Senawang

Hujung minggu lalu tular isu beberapa ekor anjing mati akibat diracun di Lavender Height Senawang. Isu berkenaan menjadi perbalahan netizen di media sosial dan ramai yang menjadikan pengerusi masjid Lavender Heights sebagai suspek utama kes ini berdasarkan screenshot  yang tular bersama gambar anjing yang mati.

Ianya tidak adil sekiranya kita melihat perkara ini daripada satu sudut sahaja dan tidak mendengar cerita dari pihak penduduk Lavender Heights Senawang. Semalam, kami ke Senawang untuk menemu bual sendiri pengerusi masjid kariah Ibnu Khaldun Lavender Heights, Tuan Haji Mohd Asna Amin.

Beliau sehingga kini menjadi sasaran kecaman selepas screenshot perbualannya dengan penduduk berhubung isu anjing di perumahan itu tular baru-baru ini. Menurut Mohd Asna, paparan perbualan berkenaan adalah tidak menyeluruh dan berniat jahat.

“Pada 14 Disember 2018 yang lalu, saya menerima gambar daripada seorang individu yang merakam gambar makanan anjing seperti gambar yang tular sebelum ini. Saya secara jujur tidak pernah membuat sebarang racun untuk mana-mana haiwan di kawasan masjid ini walaupun kawasan masjid ini sering diganggu oleh anjing liar.”

“Saya tahu tentang kewujudan ‘racun’ itu dan saya biarkan sahaja. Pada 1 Januari 2019, saya menghantar gambar yang saya terima pada 14 Disember lalu ke group WhatsApp penduduk taman Lavender Heights. Di sana, kami memang ada bincang tentang isu untuk tangani masalah anjing liar. Saya berseloroh kata yang saya ‘telah membuat racun’ untuk tangani isu anjing liar ini. Pada 3 Januari 2019, beberapa ekor anjing ditemui mati di sekitar Lavender Heights dan justeru itu, saya menjadi suspek utama dalam kes berkenaan,” Terang Mohd Asna.

Sebenarnya, apa yang netizen lihat cuma dari sisi anjing dibunuh tetapi mereka langsung tidak tahu situasi sebenar yang menghantui penduduk Lavender Heights sejak sekian lama. Anjing liar yang berkeliaran di sekitar taman berkenaan bukannya jinak tetapi ganas di mana kumpulan anjing ini mengganggu penduduk taman Lavender yang 95% adalah orang Melayu hampir setiap hari.

Haji Mohd Asna turut menerangkan yang ahli jawatankuasa masjid sudah membuat berpuluh laporan tentang isu anjing liar ini kepada Majlis Perbandaran Seremban (MPS) tetapi ‘tidak dilayan’ dan dikatakan pihak berkuasa tempatan (PBT) tidak mempunyai bajet untuk menguruskan kes anjing liar ini.

“Apa yang tular adalah 4 ekor anjing yang mati. Mereka tidak tahu apa yang anjing-anjing liar ini sudah buat kepada kami selama ini. Beberapa ahli kariah Taman Lavender ini kehilangan kucing kesayangan mereka kerana dibaham dan dibunuh. Bukan seekor, tetapi sudah berbelas ekor kucing menjadi mangsa anjing-anjing liar ini.”

“Ada ahli kariah yang melihat dengan mata sendiri kucing mereka digigit oleh anjing. Itu belum kira lagi anak-anak yang pulang dari sekolah yang dikejar oleh anjing. Memang sakit hati apabila anjing-anjing ini dibela secara berlebihan oleh sesetengah pihak di luar sana,” terang Mohd Asna dengan nada kecewa.

Sebagai pengerusi masjid, menjadi tanggungjawab beliau untuk menjaga keharmonian rumah ibadah orang Islam di Lavender Heights. Anjing-anjing ini juga turut mengganggu jemaah yang hadir untuk solat serta dilihat minum air dari kolah untuk berwuduk.

Bukan itu sahaja, Haji Mohd Asna juga bertanggungjawab untuk menjaga kebajikan anak-anak tahfiz yang tinggal di asrama yang terletak di perkarangan masjid. Beliau tidak mahu anak-anak tahfiz ini menjadi mangsa atau tercedera kerana digigit anjing-anjing liar ini.

Kami turut dibawa ke lokasi di mana anjing berkenaan ditemui mati. Jarak daripada lokasi masjid dan tempat kejadian adalah lebih kurang 1KM. “Jarak antara lokasi ini dengan masjid jauh. Jadi ada atau tidak bukti yang anjing-anjing ini makan sesuatu di masjid dan mati di sini? Saya ada bertanya pada pihak veterinar tentang racun haiwan. Kesan racun sebenarnya hanya sehari dan jika racunnya kuat, anjing boleh mati dalam masa beberapa jam sahaja.”

“Makanan anjing yang diletakkan pada 14 Disember di kawasan masjid tersebut sudah hilang/pupus selepas 1-2 hari. dan Anjing pula mati pada 3 Januari 2019. Jadi, jarak masa adanya racun berkenaan di kawasan masjid (14 Disember 2018) adalah sangat berbeza dari segi waktu dan lokasi (3 Januari dan jarak 1KM dari masjid) anjing berkenaan mati. Jadi saya yakin ada individu lain yang tidak bertanggungjawab yang meracuni anjing-anjing ini dan menjadikan saya sebagai kambing hitam.”

“Sejak tularnya berita ini, saya sudah menerima ribuan mesej yang memaki hamun dan menghina saya serta agama Islam. Kes ini sudah jadi kes lain pula di mana ada individu yang membuat serangan personal kepada agama Islam dan sehubungan itu, saya ada membuat laporan polis terhadap beberapa mesej yang saya anggap melampau,” tambah Mohd Asna lagi.

Tahukah anda, setiap pemilik anjing perlu mempunyai lesen khas jika mahu membela anjing? Menerusi laman Dewan Bandaraya Kuala Lumpur (DBKL), setiap pemilik anjing perlu mendaftarkan setiap anjing yang mereka miliki. Menurut undang-undang kecil (UUK 8C), seseorang yang diberikan lesen untuk mempunyai, memelihara, melindungi atau menyenggara anjing terkawal hendaklah:

1. Memelihara anjing itu dibawah pengawasan yang sepatutnya pada setiap masa.
2. Memastikan bahawa anjing itu diikat dan ditutup mulutnya dan berada di bawah kawalan yang sepatutnya pada setiap masa bila mana ia dibawa keluar dari premis.
3. Memastikan bahawa anjing itu tidak berkeliaran keluar dari tempat ia dipelihara.
4. Memastikan bahawa premisnya dipagar dengan selamat dan pagar itu disenggarakan dengan sepatutnya pada setiap masa.
5. Mempamerkan pada setiap masa tanda “AWAS ANJING” di suatu tempat yang ketara dan mudah dilihat di bahagian hadapan dan belakang premisnya.

Sekiranya anjing berada di luar premis tanpa pengawasan tuan, semestinya anjing berkenaan boleh membahayakan penduduk sekitar. Dalam Islam sendiri, dibolehkan atau tidak kita membunuh anjing liar?

Memetik daripada laman Soal Jawab Mazhab Syafi’i, diriwayatkan daripada Aisyah radhiallahu anha, beliau mengatakan, Rasulullah sollallahu alaihi wa sallam bersabda :

خَمْسٌ فَوَاسِقُ، يُقْتَلْنَ فِي الْحَرَمِ: الْفَأْرَةُ، وَالْعَقْرَبُ، وَالْغُرَابُ، وَالْحُدَيَّا، وَالْكَلْبُ الْعَقُورُ

“Lima haiwan pengganggu yang boleh dibunuh di tanah haram, iaitu: tikus, kala jengking, gagak, rajawali dan anjing yang suka menggigit (Riwayat Muslim).”

Pada ketika ini, ada pihak yang sengaja mahu memainkan sentimen agama untuk isu ini kerana mereka menganggap orang masjid sebagai mastermind di sebalik kejadian racun anjing ini. Orang masjid tidak langsung terlibat dalam kes ini dan Mohd Asna sendiri sudah mengenal pasti individu pertama yang menuduh beliau sebagai pembunuh anjing.

“Saya berharap kes ini dapat diselesaikan dengan cara baik dan pihak PBT mencari penyelesaian untuk menangani isu ini. Sehingga ke hari ini, wakil dari Majlis Perbandaran Seremban langsung tidak datang melawat walaupun isu ini sedang panas,” kata Mohd Asna.

Beliau kini sedang disiasat oleh pihak polis selepas seorang penduduk membuat laporan mendakwa tiga ekor anjing termasuk seekor miliknya mati akibat diberi racun awal bulan ini. “Untuk pengetahuan anda semua, individu yang anjingnya mati ini mempunyai lebih 4 ekor anjing di dalam kawasan rumahnya. Persoalan saya, mengapa anjingnya boleh berada di luar rumah tanpa pengawasan penjaga? Ianya nyata sudah menyalahi undang-undang kerana boleh membahayakan penduduk taman,” tambah Mohd Asna.

Mohd Asna kini di siasat di bawah Seksyen 428 Kanun Keseksaan. Walaupun pihak Mohd Asna memberi kerjasama yang penuh, telefon pintar miliknya tetap dirampas oleh pihak berkuasa. Mohd Asna bimbang maklumat peribadi beliau seperti nombor bank yang terdapat dalam telefon pintar pula akan tular di media sosial. Telefon pintar berkenaan sangat penting bagi Mohd Asna untuk menjalankan aktiviti harian.

“Cuba anda bayangkan, hanya kerana ingin pencari pembunuh anjing liar yang mengancam manusia, telefon pintar saya dirampas seolah-olah saya ini disiasat untuk kes yang berprofil tinggi,” Mohd Asna menutup bicara bersama kami.

Penduduk Lavender Height juga memberi sepenuh sokongan dan berdiri di belakang Haji Mohd Asna dalam isu ini. Semoga PBT dapat mencari penyelesaian yang terbaik untuk kes ini.

Terkini: Gambar ini dirakam oleh seorang jemaah masjid awal pagi tadi (11 Januari 2019, Jumaat) di mana anjing-anjing ini masih menjadikan kawasan sekitar masjid sebagai tempat berkumpul.


Perkongsian Eksklusif Bersama Tan Sri Shahrir Samad Buka Mata Kami Tentang 13 Isu Ini

Minggu lalu kami berkesempatan untuk bertemu secara santai dengan ahli parlimen Johor Bahru, Tan Sri Shahrir Samad. Untuk pengetahuan semua, Tan Sri Shahrir Samad mula berkecimpung dalam dunia politik sejak beliau berusia 24 tahun lagi.

Kami sangat bertuah kerana Tan Sri dapat meluangkan masa untuk berkongsi dengan kami tentang beberapa perkara terutamanya karier politik beliau yang menarik.

1. Tan Sri merupakan antara setiausaha politik termuda yang dilantik di Malaysia iaitu menjadi setiausaha politik kepada Tun Musa Hitam pada usia 24 tahun. Pernahkah Tun Musa bercerita mengapa Tan Sri terpilih menjadi S/U politik beliau?

Ceritanya ketika itu Tun Musa Hitam dilantik sebagai Timbalan Menteri dan menterinya adalah Tun Dr Ismail. Disebabkan Tun Dr Ismail terlibat dalam pelbagai tugasan, Tun Dr Ismail membenarkan beliau (Tun Musa Hitam) untuk mempunyai seorang setiausaha politik.

Disebabkan latar belakang Tun Musa pun terlibat dengan International Student Body semasa di universti, dia fikir dia nak cari seseorang yang macam dia.

Nak dijadikan cerita, saya telah menulis di sebuah majalah yang turut mempunyai Tun Musa sebagai penulis. Dalam majalah tu, dia tulis sebagai seorang ahli politik. Saya pula menulis dari kaca mata seorang student leader semasa di UM. Jadi di situ Tun Musa Hitam nampak potensi dalam diri saya.

Pada mulanya saya tak bercita-cita pun nak masuk dalam dunia politik. Tetapi ketika itu saya sendiri yang mahu pilih dengan siapa saya bekerja.

Dan saya nampak Tun Musa Hitam sebagai seorang yang dapat membimbing saya dan di masa yang sama saya dapat pelajari banyak perkara daripada beliau. Jadi, tanpa ragu-ragu saya pilih untuk menjadi setiausaha politik kepada Tun Musa Hitam. Siapa tak mahu berkhidmat dan belajar dengan seorang pemimpin muda melayu yang sedang meningkat naik ketika itu.

2. Kita tahu Tan Sri menghabiskan pengajian Universiti Malaya sebelum melanjutkan pelajaran di luar negara iaitu di Lausanne, Switzerland. Semasa bila Tan Sri mengambil keputusan untuk menyambung pengajian sedangkan Tan Sri sedang bekerja sebagai setiausaha politik pada ketika itu?

Saya sambung pengajian ketika di Zaman Tun Hussein Onn, di mana ketika itu saya merupakan setiausaha politik beliau. Masa itu seingat saya kita sedang hadapi persepsi dan pertembungan di antara dua pihak. Pihak kanan dan pihak yang dianggap sosialis. Masa kecoh-kecoh tu, saya rasa inilah masa terbaik untuk saya sambung belajar.

Setahun saja saya sambung belajar. Tak lama pun. Sebab kursus yang saya sambung, MBA cuma ambil masa setahun sahaja. Dari Januari ke Disember. Senang, satu buku diari. (gelak). Dan masa tu, saya tanggung sendiri yuran pengajian saya di sana.

3. Ketika Tan Sri di Switzerland, sempat tak melancong ke negara-negara sekitar?

Kalau dari segi travel, rasanya ketika tu saya tak sempat sangat untuk travel. Saya belajar pun cukup-cukup daripada Januari ke Disember, memang tak ada masa sangat untuk travel.

Tambahan mungkin sebab jurusan MBA ni sesuatu yang serius, jadi saya kena fokus dan tak fikir sangat untuk pergi travel. Lagi satu, pengajian MBA saya ini pun atas tanggungan sendiri, tabung untuk travel pun tak ada. Setakat ronda-ronda Switzerland dan negara jiran itu adalah.

Cuma kelebihan apabila sudah berada di negara luar adalah kita boleh pelajari sesuatu yang baru. Bila sambung belajar pula secara tidak langsung kita ‘recharge’ kembali tenaga dan pemikiran kita.

4. Sekarang kita lihat ramai anak muda yang berkelayakan memilih untuk tinggal dan bekerja di luar negara. Bagi Tan Sri, adakah orang kita sudah hilang nilai patriotisme mereka terhadap negara?

I think there is no problem kalau dia kata dia nak kerja di luar negara. Masalahnya ini tiada kaitan pun dengan nilai patriotisme. Cuma mereka nak kehidupan yang lebih baik, pendapatan yang lebih baik. Isunya sekarang, mereka ada model negara yang mereka suka dan mahu ianya dilaksanakan di Malaysia sebab dah banyak mengembara dan membaca.

Bila semakin berusia, kita rasa macam nak duduk di tempat di mana ramai kawan-kawan kita. Sebab tu ada yang berhijrah ke Australia, London sebab kawan-kawan ramai di sana. Sekarang pun makanan dah tak jadi masalah sebab kalau ramai komuniti Melayu, tak susah nak cari makanan Melayu dan halal.

5. Jawatan Menteri Perdagangan Dalam Negeri dan Hal Ehwal Pengguna yang paling diingati adalah ketika Tan Sri memainkan peranan dalam mengurangkan subsidi minyak dengan begitu tinggi. Tidakkah keputusan yang tidak popular ini memberi risiko kepada ahli parlimen seperti Tan Sri?

Pada ketika itu, kerajaan tiada pilihan. Harga minyak mentah melambung naik terlalu tinggi. Jumlah subsidi sudah tentulah besar. Jadi ketika itu kita memikirkan satu solusi yang lebih praktikal di mana kerajaan dapat kurangkan kos subsidi minyak tetapi pada masa yang sama memperkenalkan mekanisme bagi membantu golongan yang memerlukan.

Semasa itu, ada mekanisma di mana anda boleh rebate kembali RM625 setahun untuk kos minyak kereta. Masa ada mekanisma tu orang dah okay sedikit. Tapi siapa saja tak marah bila harga minyak naik mendadak sampai dekat 80 sen kan? Tetapi ketika itu memang kita sedang berhadapan dengan harga minyak dunia yang sangat tinggi.

Pada saya, bilalah harga petrol ini tak jadi isu politik. Sebab harga minyak ini bergantung pada pasaran dunia. Jadi kita dah cuba beri harga minyak yang terbaik.

Di Venezuela, petrol memang sangat murah. Masalahnya Venezuela tidak ada tukaran asing. Jadi bila tak ada aliran masuk dan keluar, kadar inflasi jadi sangat tinggi. Walaupun harga petrol mereka adalah yang termurah di dunia.

Di satu sisi lain pula, Norway adalah salah satu contoh negara dengan kos hidup yang tinggi di Eropah. Kos sara hidup mereka sangat tinggi tetapi ada sebabnya. Mereka mahu jaga sumber asli yang mereka ada. Jadi harga petrol mereka jadi sangat mahal. Mereka dapat pulangan, jadi mereka tukar kepada dana untuk masa depan.

Mereka faham yang mereka tidak mahu spoil masa depan. Jadi biar semua harga mahal. Jadi semuanya akan dapat balik kepada rakyat. Jadi saya harap benda ini boleh berlaku di Malaysia. Kita kena accept the fact harga petrol turun naik ini benda biasa di seluruh dunia yang tak perlu digaduhkan kan.

Buat masa ini, Ron 95 masih disubsidi oleh kerajaan. Saya harap nanti kita akan sampai pada suatu hari, perkara-perkara macam ni kita tak payah gaduhlah seperti petrol dan GST. Semua ini untuk kelangsungan negara kita juga.

6. Pada 2006, Tan Sri telah meletakkan jawatan sebagai Pengerusi BNBBC ekoran isu campur tangan anggota Parlimen BN kepada jabatan kastam berkenaan rampasan kayu balak di Melaka. Mengapa Tan Sri berani berbuat demikian? Khususnya menyokong usul yang dibawakan oleh pembangkang.

Cerita dia begini. Seorang MP Melaka ini terlibat dengan banyak dealings dengan kastam dan dia nak Jabatan Kastam Melaka ‘tutup mata’ dengan barang-barang yang dia bawa masuk.

Jadi MP ni banyak buat bisnes kayu balak dan tak gembira sebab kena bayar cukai. Kastam pula bila tak tahan dengan permintaan dan karenah MP ini, kastam bercerita pada press nak kenakan ahli parlimen inilah.

Jadi ketika di parlimen, saya bersetujulah agar ahli parlimen ini dirujuk kepada yang mempunyai kuasa kerana di situlah baru kita dapat cerita sebenar. Bila saya sokong cadangan Lim Kit Siang, MP UMNO yang lain tak setujulah sebab saya sokong usul pembangkang. Jadi saya letak jawatan. Bagi saya, kalau anda dah buat salah dan orang tak suka, kita kena ambil tanggungjawab tersebut. Saya sokong sebab saya nak kekalkan integriti parlimen.

Kalau kita nak jadi negara maju, kenalah ubah diri kita jadi orang maju dulu. Kita tidak boleh mengharapkan perubahan tanpa diri kita yang berubah dulu. Kalau kita suka demand orang letak jawatan atas alasan integriti, kita juga kena bersedia melakukan perkara yang sama apabila wujud keperluan.

Pada saya, episod itu (letak jawatan BNBBC) merupakan ujian integriti kepada saya dan hikmahnya pada 2013 saya menjawat kembali jawatan Pengerusi BNBBC.

7. Apabila Tan Sri kembali menjadi Pengerusi BNBBC, apakah perubahan yang Tan Sri bawakan ke dalam organisasi ini?

BNBBC sentiasa konsisten dalam membawakan isu-isu kepentingan awam. Kita mungkin tidak begitu dikenali orang ramai, bahkan sampai sekarang pun akan sentiasa orang yang tercengang bila diberitahu saya daripada BNBBC.

Tetapi itu tidaklah penting. Yang lebih mustahak adalah peranan yang dimainkan oleh BNBBC bagi menghalusi polisi-polisi kerajaan serta menambah baik undang-undang sedia ada. Lagi pun kita adalah Ahli Parlimen. Orang putih sebut sebagai lawmaker.

Jadi tentunya kita harus memahami latar belakang tentang isu-isu semasa lebih lagi yang melibatkan kerajaan dan yang beri kesan kepada orang ramai. Kita organize sesi taklimat dan soal jawab bersama agensi kerajaan dan GLC seperti Khazanah dan TNB. Pada masa yang sama kita tak lepas pandang sektor swasta yang melibatkan kepentingan awam.

Misalnya dalam isu ride sharing di Malaysia. Orang Uber, Grab dan teksi ada bertemu dengan saya bagi membincangkan masa depan mereka. Walaupun ahli-ahli parlimen BN kebanyakannya tidak terkesan dengan kehadiran servis ride sharing ini, tetapi mereka turut serta bersama saya melawat pejabat operasi pengendali ride sharing app.

Dari situ kita dapat memahami apa yang cuba diubah oleh mereka. Hasil dialog ini juga memberikan kita idea bagaimana untuk membantu kerajaan mencari solusi terbaik di samping menambah nilai kepada orang ramai.

Kita ambil contoh MRT, isu pengangkutan awam yang sangat dekat dengan anda semua. Kita mengambil bahagian, memberi cadangan, kemukakan pendapat sampaikan kita sendiri terlepas pandang untuk diadakan stesen MRT di Parlimen (gelak).

Sama juga halnya dalam isu TPPA. Kita sudah jangkakan isu ini akan dimainkan dan orang ramai menantikan penjelasan daripada ahli-ahli parlimen ketika bersidang.

Menyedari perkara ini, BNBBC mengadakan klinik selama dua hari bagi memberi pemahaman kepada semua ahli parlimen. Bagi ahli parlimen BN, kita sediakan pakar-pakar untuk dirujuk. Ini sama sekali membantu mereka ketika bersidang.

Kita turut bekerjasama dengan third-party validator bagi menghasilkan sebuah buku ‘indie’ yang bercakap mengenai TPPA. Hasilnya, wujud pemahaman di kalangan anak muda. Kesemua ini adalah tindakan pro-aktif yang dimainkan oleh BNBBC dalam membantu kerajaan untuk menyampaikan dasar penting kepada rakyat.

Mesej saya mudah; pintu BNBBC sentiasa terbuka untuk semua orang, literally. Hari ini kalau awak orang muda ada idea yang bagus, kami sedia mendengar dan membantu. Baru-baru ini BNBBC menerima kehadiran ramai usahawan-usahawan muda yang cuba menyelesaikan pelbagai isu. Sejujurnya, saya amat seronok bertemu dengan mereka dan saya akan terus engage golongan muda.

Jadi awak hebahkanlah yang BNBBC sentiasa mengambil berat hal-hal berkepentingan awam. Tidak kiralah dari hal-hal orang muda seperti startup dan fintech sehinggalah kepada isu panas seperti 1MDB.

9. Bercakap mengenai isu 1MDB, nama Tan Sri diseret berikutan pendedahan oleh portal asing yang menyebut Tan Sri menerima wang RM1 juta daripada Presiden Parti. Boleh Tan Sri jelaskan?

Isu terima RM1 juta ini sudah saya jelaskan berkali-kali. Malahan saya bersedia bekerjasama dengan pihak berkuasa sekiranya perlu. Namun sebagaimana yang telah disahkan sendiri oleh portal asing yang mendedahkan isu ini, wang tersebut tidak berpunca daripada wang RM2.6 billion.

Ia datang dari Presiden Parti yang berikan wang tersebut untuk kerja-kerja politik UMNO Johor Bahru. Ini bukan satu kesalahan kerana ia adalah dana politik. Alternatif yang lain, saya mencari funder di kalangan peniaga yang kemudian mengharapkan saya mencarikan mereka projek? Ataupun saya mencari projek dan menjual dapat komisen. Maaf, itu bukan cara saya.

10. Tan Sri pernah berkhidmat di bawah 5 Perdana Menteri semenjak dari zaman Tun Razak. Apakah perkara yang Tan Sri nampak perbezaan ketara sepanjang berkhidmat dengan mantan perdana menteri sebelum dengan Perdana Menteri sekarang?

Setiap Perdana Menteri mempunyai caranya yang tersendiri yang mana mungkin cara tersebut dirasakan lebih efektif pada ketika itu. Dan walaupun saya boleh kata berada di zaman Perdana Menteri sebelum ini, saya not in a business to compare.

Kalau nak tahu sangat, nanti saya tulis buku. Panjang sangat cerita (gelak).

Tapi apa yang saya boleh kongsikan adalah pada ketika ini, ahli parlimen kini lebih diberi kuasa dalam membuat keputusan. Atau bahasa canggihnya- empowerment. Kami diberikan kebenaran untuk meluluskan projek pembangunan mengikut had yang ditetapkan. Jadi kita ahli parlimen biasa pun boleh buat keputusan. Tak perlu di bawa menteri untuk turun. Contoh seperti memberi peralatan atau menambah kemudahan kepada sekolah-sekolah. Jadi ahli parlimen boleh minta terus dana itu daripada kerajaan.

Sebagai ahli parlimen yang sudah lama, ini antara perkara yang signifikan. We solve the problem on the ground.

11. Apa rahsia Tan Sri dalam menjadi seorang ahli parlimen yang disenangi oleh rakyat dan ahli parlimen yang lain?

Rahsianya kena selalu positif dan tak ada apa yang perlu diselindung. Dulu CNN pernah interview saya kenapa saya tak pernah langsung ditangkap ketika zaman reformasi Anwar.

Saya jawab kembali saya tak rasa saya ada buat apa-apa yang salah di sisi undang-undang. Jadi kenapa perlu pihak berwajib tangkap saya? Memang saya ada juga kritik kerajaan tetapi saya tak adalah sampai susun pasukan atau buat konspirasi untuk jatuhkan pemimpin. Saya cuma buat kerja saya berkhidmat untuk rakyat.

Dalam politik ini ada dua cara untuk kekal. You do your job to impress your boss or you buat kerja untuk rakyat. Dua-dua ada kelebihan bergantung pada apa yang you mahu. (Senyum)

Nak jadi seorang yang negatif sangat mudah. Cukup dengan marah-marah, dah boleh jadi seorang yang negatif. Bagi saya, saya seorang yang optimistik dan sangat bertuah sepanjang karier saya. Dapat peluang kerja umur 23. Selepas itu, umur 28 bertanding dan kemudiannya jadi ahli parlimen. Bila berhenti pun saya dipanggil semula.

Kadang-kadang saya ada juga terfikir, tiada masa yang teruk sangat dan tertekan sepanjang karier menjadi ahli politik ini. Saya bersyukur kerana semuanya berjalan lancar saja.

Isteri pun banyak membantu dalam beri sokongan moral sepanjang karier politik saya. Alhamdulillah, walaupun ketika saya berhenti dan kembali dalam dunia politik, semuanya berjalan lancar.

12. Ramai yang tahu Khalid Abdul Samad merupakan adik kandung Tan Sri. Tetapi beliau pula bukan di bawah parti UMNO tetapi parti Amanah. Bagaimana Tan Sri menjaga hubungan dengan Khalid Abdul Samad?

Jawapan paling mudah semestinya jangan berbincang tentang politik. (gelak) Hubungan saya dan adik saya baik-baik sahaja. Mungkin kami mempunyai perbezaan ideologi dari segi politik, tetapi sebagai ahli parlimen, kita kenalah sentiasa professional.

Kalau ada perjumpaan keluarga, kita macam biasa. Tak ada masalah. Kita cakap benda-benda lain selain politik. Sebab kalau sebut sahaja berkenaan politik, tiada yang boleh diubah sangat. Lagipun banyak lagi hal-hal lain yang boleh kita bincangkan selain daripada politik.

13. Soalan terakhir untuk Tan Sri. Bagaimana Tan Sri jaga kesihatan supaya sentiasa bersedia dari segi mental dan fizikal?

Tidur awal. Minum banyak air kosong. Bersenam. Berhenti sebelum kenyang. Ini semua amalan yang saya amalkan dari muda. Doa orang ramai pun penting juga. Jangan fikirkan sangat tentang musuh kita. Hidup kena sentiasa positif nanti kita tidur pun senang. Kalau ada masalah, jangan jadi stress. Mesti ada jalan untuk selesaikan.

Beberapa hari yang lalu, Tan Sri Shahrir Samad telah dilantik sebagai pengerusi baharu untuk FELDA. Mengulas lantikan ini, Datuk Seri Najib Tun Razak berpendapat:

“Tan Sri Shahrir mempunyai pengalaman yang luas dalam polisi kerajaan dan pernah menjadi menteri di tiga kementrian. Beliau juga pernah menjadi pengerusi untuk Malaysian Palm Oil Board dan pengerusi untuk Public Account Comitttee (PAC).”

Kami di Vocket mengucapkan selamat maju jaya dengan pelantikan Tan Sri Shahrir Samad ini. Semoga Tan Sri terus sukses dan cool dalam menjalankan tugas baik di Felda dan BNBBC.

P/S : Jangan lupa untuk follow Indienomics untuk perkongsian awesome yang lain.


Eksperimen ‘Black Light’ Buktikan Bagaimana Virus Merebak Dengan Mudah Di Kedai Makan

Eksperimen ‘black light’ telah membuktikan betapa cepatnya sesuatu wabak itu mampu merebak di restoran dan ruang awam yang lain. Eksperimen ini telah menggunakan cat pendarfluor sebagai virus tiruan untuk menggambarkan bagaimana ia merebak.

Eksperimen yang dilakukan oleh saluran TV NHK di Jepun telah menggunakan cat bagi mewakili ‘wabak’. Mereka mahu menunjukkan bagaimana dengan mudahnya jangkitan ini dapat merebak di ruang awam.

Salah satu daripada sepuluh peserta dipilih untuk ‘dijangkiti’ dengan menyapu cat neon pada telapak tangannya. Rakaman video NHK menunjukkan para peserta menikmati makanan mereka selama 30 minit sebelum lampu biru dihidupkan dan menunjukkan sejauh mana ‘wabak’ itu telah merebak.

Situasi itu telah membuktikan bagaimana wabak bekerja dengan cepat. Kesan cat itu dijumpai di tangan individu lain, ia juga kelihatan di beberapa barang yang terdapat di sana. Peserta pula kelihatan terkejut ketika lampu biru dihidupkan setelah mereka menyedari cat tadi telah berpindah kepada mereka.

Untuk rekod, Jepun telah mencatatkan 16,079 kes COVID-19 dan 687 kematian, menurut kementerian kesihatan. Eksperimen tersebut bertujuan untuk memperlihatkan bagaimana sejumlah COVID-19 bekerja menyebarkan virus tersebut kepada orang-orang terdekat.

Berikut adalah bahan bacaan yang lain untuk anda, klik pautan di bawah.

Tahukah Anda Pada 900 Tahun Dahulu, Bulan Pernah Hilang Dari Langit?

Hanya Eksperimen Sosial, Adik Pengawas Tetap Menang Di Hati Netizen

Eksperimen ‘Busking’ Sebagai Orang Gila, Lelaki Ini Terkejut Raih RM145 Untuk 3 Lagu


Eksperimen ‘Busking’ Sebagai Orang Gila, Lelaki Ini Terkejut Raih RM145 Untuk 3 Lagu

Jika anda pernah ke Bukit Bintang sudah pasti anda pernah ternampak secara sengaja atau tidak sengaja akan ada sekumpulan buskers yang membuat persembahan di sana.

Berbeza dengan orang ramai yang hadir ke sana untuk menikmati dendangan lagu-lagu popular oleh pemuzik jalanan ini, lelaki ini mencuba sesuatu yang berbeza dengan bereksperimen sebagai orang gila dan cuba untuk menyanyi di hadapan khalayak ramai di sana.

AvPanic kene Prank..! Pihak AvPanic x tau pape langsung tentang perkara ni. Apa yg berlaku, semua tanpa skrip dan dialog… Terima kasih kpd team abg @hazwanhairul atas pengalaman dan pengajaran yg terindah serta sudi berkongsi rezeki dgn kami. X boleh move on lagi wey… Hahahahahah… Terima kasih juga kerana mengenakan kami… hahahahaha… Semoga abg2 berdua sentiasa dimurahkan rezeki… In Shaa Allah ada kesempatan kite jumpe lagi❤❤❤. Oh yaaa…! Please guys… please subscribe youtube channel Hazwan Hairul okkeyh😘 . . Swipe left 👉🏻👉🏻👉🏻

A post shared by  ART AVENUE X PANIC (@weareavbuskers) on Mar 1, 2020 at 12:30am PST

Lelaki tersebut, Khairi Shafie dalam kirimannya di Facebook berkata dia mahu melihat sendiri bagaimanakah respons orang sekeliling terhadap golongan orang gila di Kuala Lumpur ini.

“Sengaja aku berpakaian begini dan bertindak sebegini rupa hanya untuk melihat reaksi dan tindak balas masyarakat sekeliling.

“Ada yang geli hati, ada yang mentertawakan, malah ada juga yang pandang sinis. Dan yang jenis tak ambil peduli pun ramai. Jadi dari situ dpt kita lihat cara seseorang itu berhadapan dgn sesuatu situasi.

Keseluruhan perjalanan eksperimen tersebut daripada proses mekap dan percubaannya untuk menyanyi bersama geng AV Buskers itu dirakam oleh kawannya dan turut dimuat-naik ke YouTube selepas itu.

Dalam eksperimen tersebut, Khairi mengenakan solekan dan baju kelawar sambil rambutnya diikat untuk menjayakan penyamarannya sebagai ‘orang gila’.

Percubaannya untuk menyanyi bersama geng buskers itu akhirnya berjaya selepas dia diberikan peluang untuk menyanyikan tiga buah lagu dan kemudiannya mendapat tepukan gemuruh daripada orang ramai di sana.

“Walaupun ada ramai yang berlumba-lumba untuk merakamkan telatahnya sebagai ‘orang gila’ yang menyanyi di Bukit Bintang itu, namun menurut Hazril antara momen yang paling membuatkan dia berasa sebak adalah setelah persembahannya berakhir.

“[…]aku dapat satu moment yang membuatkan hati aku rasa sebak dimana vokalis AV PANIC BUSKERS itu memelukku.

Walaupun aku mengatakan bahawa aku busuk dia tetap peluk dgn mengatakan kite semua sama,” tulisnya di Facebook.

Bukan saja dipeluk oleh vokalis kumpulan tersebut, malah dia turut menerima sumbangan sebanyak RM145 daripada vokalis itu dan orang ramai yang berada di sana pada malam tersebut.

Menjelaskan mengenai eksperimen itu, Khairi berkata dia sebenarnya pada masa sama ingin mencabar dirinya sendiri dengan menguji keyakinan dirinya. Selain itu, cara juga ini adalah sebagai salah satu cara untuk mengenal potensi dirinya yang sebenar.

Tonton video penuh eksperimen ini di YouTube yang dikongsikan oleh rakannya Hazwan Hairul.

Baca perkongsian kami sebelum ini mengenai satu lagi eksperimen yang dilakukan oleh ‘YouTuber’ dari Malaysia ini yang melakukan gold digger test. Klik pautan di bawah untuk membaca.

Lihat YouTuber Ini ‘Kantoikan’ Bakal Tunang Rakan Mereka Menerusi ‘Gold Digger Test’

‘YouTuber’ Ditegur Pihak Berkuasa Selepas Cuba Agihkan RM10,000 Di Hadapan Istana Negara

Lihat YouTuber Ini Bongkar Taktik Peniaga Di Myeondong Street Perdaya Pelanggan Muslim


Eksperimen Ini Membuktikan Tiada Perbezaan Di Antara Haiwan Purebred Dan Haiwan Jalanan

Video ini mempunyai banyak visual tentang anjing. Tetapi apa yang kami ingin paparkan adalah lebih penting itu – ya, ia adalah tentang stray animals atau haiwan jalanan. Tentang bagaimana ada yang sanggup membelanjakan ribuan ringgit untuk membeli haiwan kesayangan, akan tetapi dengan tidak perlu membelanjakan apa-apa pun kita masih boleh mendapat kasih sayang dan kepuasan melalui pengambilan haiwan jalanan sebagai haiwan kesayangan.

Kumpulan Quatro Patinhas (atau Four Paws) baru-baru ini memulakan program bertajuk “Priceless Pets.” Matlamat program ini adalah untuk membantu meningkatkan bilangan pengambilan haiwan terbiar ke rumah-rumah pemilik baru. Mereka mahu membuktikan tiada perbezaan di antara haiwan ras murni (purebred) dan haiwan jalanan dengan menempatkan haiwan-haiwan ini di dalam ruang pameran sebuah kedai haiwan.

Semoga kita tidak membeza-bezakan haiwan kesayangan disebabkan ras mereka. Sayangilah sepenuh hati, dan anda akan merasai magiknya apabila haiwan-haiwan ini mula menyayangi anda.

LIKE dan FOLLOW Vocket di Facebook serta Instagram


Eksperimen Sosial Ini Membuktikan Wanita Boleh Memilih Untuk Berasa Cantik

Sebuah video baru dikeluarkan oleh Dove, jenama penjagaan diri terkenal, membuktikan wanita boleh memilih untuk berasa cantik.

Syarikat ini meletakkan papan tanda “Cantik” dan “Sederhana” di atas laluan pusat membeli-belah di 5 buah bandar, iaitu di San Francisco, Shanghai, Delhi, London dan Sao Paulo, sambil memerhatikan melalui laluan manakah wanita-wanita akan gunakan.

Apa yang terjadi dalam video klip di bawah menunjukkan bukti bagaimana wanita itu rasakan daripada penampilan mereka sendiri.

Hasil daripada eksperimen ini menunjukkan 96% wanita tidak akan menggunakan perkataan cantik untuk mewakili diri mereka – walaupun 80% berkata ada sesuatu yang cantik tentang diri mereka.

Video ini adalah sebahagian dari kempen #ChooseBeautiful Dove yang menggalakkan wanita untuk berfikir semula tentang pilihan yang mereka lakukan tentang kecantikan mereka dan bagaimana ia mempengaruhi apa yang mereka rasa.


Eksperimen Sosial Ini Menunjukkan Kepada Anda Kuasa Pemasaran

Dalam video ini, dua individu berbeza perwatakan melakukan aktiviti yang sama iaitu menjual gelang tangan. Seorang lelaki yang berpakaian seperti gelandangan menjual gelang tangan pada harga yang murah. Manakala individu kedua seorang perempuan berpakaian skirt pendek menjual gelang tangan pada harga lebih mahal. Tujuan eksperimen sosial ini adalah untuk menunjukkan kuasa pemasaran. Dan tonton video untuk melihat pemasaran yang mana lebih baik.


Eksperimen Sosial Menggunakan FB Ini Bukti Orang Melayu Mudah Tertipu Dengan Kemewahan

Nota Editor: Perkongsian ini adalah daripada pengalaman Tuan Khairul Ezuwan Yusof. Beliau menghuraikan hasil eksperimen sosial yang dilakukan olehnya baru-baru ini berkenaan simbolik kekayaan dan tendency untuk ditipu. Dengan izin beliau, kami paparkan disini buat manfaat semua. Semoga bermanfaat.

Saban tahun kita dengar pelbagai kes penipuan berlaku gara-gara ketamakan diri sendiri yang mahu cepat jadi kaya. Akhirnya angan-angan kaya menjadi kayap kerana pelaburan lebur.

Lebih sadis apabila turut dicalit dengan status muflis. Ini boleh membuatkan mereka sakit jiwa mengenangkan duit yang hilang entah ke mana dan hutang membukit.

Saban tahun juga kita tahu pelbagai pendedahan berkenaan modus operandi sindiket penipuan duit orang ramai dibuat oleh pihak dan orang tertentu agar dapat mengurangkan jumlah mangsa penipuan yang rata-ratanya adalah orang Melayu.

Namun usaha itu seolah-olah menjirus air di daun keladi dan masuk telinga kiri, keluar telinga kanan apabila ramai mudah terpedaya dan terpesona apabila kemewahan diperlihatkan kepada mereka walaupun hanya dalam bentuk kata-kata. Mudahkan!

Tuan Khairul Ezuwan Yusof, Penyelia Agensi di Premier Wealth Advisor dari CIMB Cawangan Seremban, Negeri Sembilan telah memuatnaik satu status yang menceritakan tentang kemewahan yang dimilikinya berserta peluang seminar percuma sekiranya netizen memberi respon.

30 minit selepas itu, Tuan Khairul Ezuwan terkesima dengan respon yang diterima.

Berikutan itu, Tuan Khairul Ezuwan membuat 17 kesimpulan rentetan daripada eksperimen sosial tersebut.

Kesimpulan Dari 9 jam Social Experiment mengenai ‘Scammer’ @ Conman yang saya buat bermula di sini.

1. Lebih 6000 likes, lebih 3100 komen dan 275 shares.

Facebook Tuan Khairul Ezuwan: Sehingga saat artikel ini ditulis pada 4 November 2015.

2. 85% menulis ingin tahu, 10% menolak, 5% memerli.

3. Berhati-hati kepada orang yang menonjolkan harta hingga tidak masuk akal untuk menarik perhatian orang lain atas tujuan sesuatu ke arah kepentingan.

4. Ada yang berkata, “Kami saja nak tau, bukan kena bayar pun”.

Daripada bermula ingin tahulah scammer akan merancang kepada step yang seterusnya. Daripada 100 orang, mungkin 10 orang akan terjerat.

5. “Kami mempunyai asas yang kuat, tak akan mudah terpedaya”.

Jangan lupa orang yang kuat ilmunya dengan agama juga ada yang akhirnya mengikut ajaran sesat.

6. “Kami cuma nak tau sebab nak siasat samada betul atau tidak”.

Lihatlah sejarah sontotan teragung emas sebelum ini berapa ramai golongan professional bijak pandai yang tersontot, berapa ramai yang dah siasat dan mengkaji hingga tahap pakar, akhirnya tertipu juga.

7. “Kami nak jumpa dan dengar penjelasan Tuan sendiri terlebih dahulu”.

Berapa ramai hari ini yang tidak percaya dengan sesuatu skim, datang berjumpa especially di syarikat berkenaan jadi terpesona.

Ingat!! Penipu Ada strength yang luar biasa. Masakan tidak nak jadi penipu Kalau takde strength untuk meyakinkan. Kalau betul anda semua kental, kenapa masih ramai yang terjebak walaupun dah hantar ‘CSI’ menyiasat.

8. “KEY dah ada NAMA, dah ada PENGIKUT sebab tu ramai percaya bila KEY yang tulis, KEY dah trusted“.

Penipu tidak datang terus menipu, mereka akan membina credibility terlebih dahulu, jika tidak mampu mereka akan gunakan booster seperti gelaran Dato’, Ustaz, Pakar, Jutawan. Selain itu mereka akan mencelah dalam Inner Circle orang-orang yang ada nama untuk mendapatkan tempias pengaruh untuk assuming as trusted person.

Scammer boleh reka-reka cerita dan akhirnya nak tahu selanjutnya kena bayar satu amount yang besar. Kerana perasaan ingin tahu menebal, sanggup korbankan duit akhirnya dapatlah cerita-cerita basic atau cerita theory yang boleh direka.

10. “Awak tunjuklah geran, emas & duit awak”.

Datanglah seminar advance dulu, bayar dulu kalau nak saya tunjuk. Akhirnya dalam seminar berbayar, “Tak kan saya nak tunjukkan semua rumah-rumah saya, banyak sangat tu. Bawa la keluar 2 biji geran rumah yang ada. Emas? Takkan saya pikul 11kg ke hulu ke hilir. Duit dalam akaun. Tak berani saya nak tunjuk, kang nanti orang aim saya”.

11. Berpuluh-puluh PM terima, antaranya “Ceritalah macamana awak boleh dapat tu Semua dalam 9 tahun”.

Scammer akan menyorokkan ilmu supaya dapat grab profit dari mangsa. (Suka merahsiakan ilmu). Bayar dulu baru bagitahu. Lepas itu letakkan fee yang mahal.

12. Tulisan ‘Saya nak tahu’ tidak putus hingga walaupon Ramai dah bagitahu status ini adalah social Experiment.

Ini membuktikan, walaupon ramai yang dah menasihati, terus masih ramai yang terjebak kerana malas buat homework dan malas membaca. Persekitaran mempengaruhi untuk sama-sama terjebak.

Yang telus, proven itu ramai yang membuat seminar bagi membantu orang ramai turut berjaya. Tetapi berhati-hati di celah-celah mereka ada yang menyusup mengambil kesempatan dari kelemahan emosi orang ramai. Mereka tidak menggunakan ilmu, tetapi hanya bermain emosi kebendaan serta gelaran. Ini kelemahan ramai orang.

Orang kaya dan mempunyai harta yang banyak seboleh-bolehnya menyorokkan nilai harta mereka kepada umum, lagi-lagi Abang LHDN yang memerhati. Umumnya bila declare banyak pada umum, orang hanya akan tanya macam mana dapat tu, mereka tak tanya mana bendanya. Banyak sangat macam mana nak tunjuk. Nampak permainan mereka? Sebab tu kena declare 3 tan emas. Kalau 3 kilo orang nak tengok bukti.

15. “Kami cuma nak mencari jalan keluar dari tekanan ekonomi sekarang, mana tahu ini membantu”.

Scammer akan muncul kepada orang yang mencari penyelesaian, contohnya penerima VSS, MSS, berpencen yang mana mereka ini orang yang mencari sesuatu untuk kelangsungan hidup dan mempunyai duit di tangan, income yang dicari, disedut hingga kering tak berisi oleh sang Scammer.

Ye, memang anda terlepas, tapi anda yakin keluarga & rakan-rakan anda yang lain tidak boleh jadi mangsa?

17. Menampakkan kebanyakan orang hanya mengharapkan jawapan yang keluar dari pihak scammer tanpa buat sebarang research.

Buktinya, 30 minit selepas status tunjuk ‘HARTA’ itu up, Saya telah up status baru menyatakan cerita harta Itu dusta semata. Hasilnya berlarutan hingga beribu-ribu komen tetap nak tahu. Pelik kan. Menunjukkan juga mudahnya scammer cari mangsa.

Saya juga berharap dari kesimpulan yang saya buat melalui social experiment ini dapat menyedarkan orang ramai jangan mudah terpedaya dengan kelicikan ‘Scammer’. Mereka sangat-sangat licik dan tiada belas kasihan. Anda rela diri anda, keluarga anda, rakan anda jadi mangsa?

Share-lah hasil experiment ini kepada orang ramai supaya mereka semua dapat alert dan tidak mudah menjadi mangsa sang ‘Scammer’. Saya tahu scammer marah betul dengan tulisan saya ini.

Anda tak perlu terasa jika anda bukan di kalangan mereka.

LIKE dan FOLLOW Vocket di Facebook serta Instagram


Keputusan Eksperimen Sosial Tentang Penculikan Ini Hanya Menggelisahkan Hati Ibu Bapa

Baru-baru ini kami baru berkongsi tentang bahaya pedofilia dan kurangnya sikap ambil peduli dalam masyarakat. Artikel itu telah menarik perhatian ramai, dan kesannya ramai ibu bapa mula menapis gambar anak mereka yang mereka paparkan dalam media sosial. Malah ada yang membuang langsung gambar anak dari Facebook. Apa yang menarik perhatian, Wardina turut memaparkan kisah pedofilia dalam FB page beliau.

Pada kali ini kami ingin berkongsi satu eksperimen sosial yang bukan sekadar memeranjatkan tetapi juga menakutkan. Sebagai ibu bapa sudah tentu kita selalu mengajar anak-anak untuk tidak bercakap dengan orang asing. Akan tetapi fahamkah anak-anak kita mengenai bahayanya dan ingatkan mereka tentang pesanan kita?

Dalam eksperimen sosial ini, Joey Salads bertanya sekiranya ibu-ibu ini mengajar anak mereka tentang jangan melayan orang asing. Dan sekiranya ya, Joey meminta kebenaran untuk menguji anak-anak ini. Keputusan yang didapati ternyata hanya mengejutkan ibu-ibu ini:

Dari apa yang kami perhatikan, kemungkinan anak-anak ini kurang maklumat tentang penculikan, menyebabkan mereka mudah mengikut orang yang kelihatan baik.

Di bawah adalah 7 perkara yang boleh kita lakukan untuk mengelak penculikan kanak-kanak kecil:

1. Jangan siarkan nama anak

Jangan berikan anak anda memakai atau membawa apa-apa barangan dengan nama beliau di atasnya. Pemangsa kanak-kanak boleh menggunakan maklumat ini dengan berpura-pura dan mempengaruhi kononnya kanak-kanak itu mengenali mereka.

2. Berhati-hati kepada orang yang dikenali juga

Bukan sekadar mengingatkan anak-anak untuk berhati-hati kepada orang yang tidak dikenali, tetapi berhati-hati dengan orang yang dikenali juga. Penculik mungkin berkawan dahulu dengan kanak-kanak sebelum menculik mereka, jadi nasihat yang lebih tepat adalah untuk tidak mengikuti sesiapa sahaja selain ibu bapa atau saudara dewasa yang terdekat. Anda juga boleh ajarkan anak-anak dan saudara terdekat anda frasa rahsia, dan anak-anak tidak mengikut sesiapa yang tidak menyatakan frasa rahsia ini. Ajarkan juga anak-anak untuk menjerit, “Ini bukan ibu bapa saya!”, untuk mengelakkan orang ramai menyangka ia hanyalah tantrum anak yang biasa dan bukannya cubaan menculik.

3. Ajarkan anak untuk bersedia atas cubaan menculik

Ajar anak anda sekiranya terdapat sesiapa menangkap atau menyambar mereka, anak-anak haruslah mengambil perhatian orang sekitar walaupun diugut. Beritahu mereka untuk menjerit, melawan dan lari sambil meminta tolong. Ajarkan anak untuk “menjerit apabila diminta untuk tidak menjerit” dan “beritahu (rahsia) apabila diminta untuk merahsiakan” oleh mana-mana individu dewasa selain ibu bapa. Dibawah dikongsikan video pertahanan diri yang boleh dilakukan oleh kanak-kanak kecil.

Jadikan kasut mereka unik. Penculik mungkin menukar pakaian dan memotong atau mewarnakan rambut kanak-kanak, tetapi amat jarang menukar kasut mereka. Selalu ingat apa yang anak anda pakai semasa berada di luar dan ingat ketinggian dan berat anak anda yang terbaru.

5. Jangan ikut orang dewasa yang memerlukan bantuan atau menawarkan makanan sedap atau haiwan comel

Ingatkan kanak-kanak untuk melarikan diri daripada orang dewasa yang memerlukan bantuan. Ini adalah taktik biasa seorang penculik untuk membuatkan kanak-kanak ini mengikut mereka ke tempat lain. Ingatkan juga kanak-kanak akan perkara yang sama apabila ada orang dewasa yang menawarkan makanan sedap atau haiwan comel. Pendek kata, jangan ikut orang dewasa selain ibu bapa atau saudara ke tempat-tempat lain.

Selalu bawa gambar terbaru anak bersama-sama. Ini akan menjimatkan masa pencarian sekiranya terjadi sesuatu yang buruk terhadap anak anda.

Sebagai penutup, kami ingin kongsikan satu fakta. Mengikut kajian, 84 peratus cubaan menculik gagal disebabkan tindakan kanak-kanak itu sendiri, dengan 35 peratus melawan dan 49 peratus lari daripada situasi penculikan.

Kami doakan anak-anak kita semua sentiasa dilindungi dan selamat.


3 Perkara Anda Perlu Tahu Tentang Samsung Galaxy Note Terbaru

Lebih kurang beberapa bulan sahaja lagi sebelum masuknya Q3 2016. Ini bermakna telah tiba masanya syarikat-syarikat seperti Apple dan Samsung mengumumkan telefon ‘flagship’ terbaru mereka. Selain iPhone terbaru yang sudah membanjiri laman-laman teknologi dengan ura-ura terbaru, Samsung Galaxy Note juga turut terkena tempiasnya.

Persaingan diantara Galaxy Note dan iPhone sememangnya sengit. Persaingan ini semakin sengit selepas Apple memperkenalkan iPhone 6 Plus dengan saiz skrin yang sama dengan Galaxy Note. Mampukah Samsung Galaxy Note terbaru mendominasi prestasi dan penjualan iPhone terbaru? Berikut merupakan 3 perkara yang perlu diberi perhatian mengenai Samsung Galaxy Note terbaru.

Sama ada pertama kali mendapat tahu atau tidak, inilah ura-ura Samsung Galaxy Note yang paling hangat dibincangkan. Pada mulanya saya juga agak pelik mengapakah Samsung harus bertindak sedemikian selepas hampir 5 model sebelum ini mengikut turutan seperti biasa.

Menurut beberapa laporan, cubaan Samsung untuk menggunakan nama Galaxy Note 7 pada model terbaru ini adalah bagi menyeleraskan penggunaan nama bersama siri Galaxy S. Mungkin agak releven, namun agak lambat percaturan Samsung pada kali ini pada pendapat saya.

Seterusnya, adakah ini bermakna selepas kita akan memperlihatkan Galaxy S8 dan Galaxy S9 serta rancangan Samsung untuk menjadikan siri ‘Galaxy F’ bakal terkubur?

Apabila membincangkan soal telefon pintar khususnya telefon berkategori flagship pastinya spesifikasi bakal menjadi topik yang hangat dibincangkan. Berdasarkan beberapa laporan, dijangka Galaxy Note 7 bakal menggunakan cip pemprosesan Snapdragon 823. Dijangka Galaxy Note 7 bakal menjadi antara yang pertama untuk menggunakan cip pemprosesan terbaru Qualcomm ini selain Xiaomi Mi 5s.

Peningkatan penggunaan RAM daripada 4 GB kepada 6 GB adalah dijangka mengikut kepada trend siri Galaxy Note sebelum-sebelum ini. Kehadiran OnePlus 3 dengan RAM 6 GB selaku ‘trendsetter’ juga bakal memperlihatkan Galaxy Note terbaru mengikut jejak langkah yang sama.

Galaxy Note terbaru juga bakal meningkatkan saiz skrin 5.7-inci kepada 5.8-inci. Perbezaan yang sangat sedikit namun agak ketara untuk saiz Galaxy Note yang agak besar. Harap pihak Samsung dapat mengoptimasikan penggunaan rangka dengan baik sepertimana Galaxy Note 5 yang menutupi hampir 76% bahagian depan dengan skrin.

Masih belum banyak laporan mengenai kamera yang bakal digunakan Samsung Galaxy Note terbaru. Kemungkinan kamera yang sama digunakan pada Samsung Galaxy S7 dipilih serta ditambah dengan beberapa fungsi terbaru.

Dari segi rekabentuk, terdapat beberapa ura-ura yang mengatakan Samsung mungkin akan mengeluarkan edisi ‘edge’ sahaja atau dalam erti kata lain Samsung Galaxy Note dengan skrin lengkung sahaja. Dari segi paparan, dijangka Samsung bakal hadir dengan skrin AMOLED dengan resolusi 2K (2560 x 1440).

Kemungkinan penjualan Galaxy S7 Edge yang lebih tinggi berbanding Galaxy S7 telah membuatkan Samsung berpendapat orang ramai lebih berminat dengan skrin lengkung.

Walaubagaimanapun, segalanya bakal terjawab pada 2 Ogos 2016 ini apabila Samsung bakal mengumumkan Samsung Galaxy Note terbaru melalui acara Galaxy Unpacked 2016. Sama-sama kita nantikan #TheNextGalaxy.


Ekspo Pendidikan Tinggi 2018 Kembali Disember Ini Dan Kenapa Anda Perlu Hadirinya

Bagi anda yang tercari-cari peluang dan merancang untuk melanjutkan pengajian ke peringkat seterusnya, bolehlah datang beramai-ramai ke Ekspo Pendidikan Tinggi 2018 yang akan berlangsung di Pusat Pameran Mid Valley (Dewan 1, 2, 3, Atrium & Foyer) pada 15 & 16 Disember dari jam 11 pagi hingga 7 malam.

Ini merupakan peluang keemasan, jadi anda khususnya pelajar SPM, STPM, dan UEC, ibu bapa, guru, pelajar universiti dan sesiapa sahaja yang mahu melanjutkan pelajaran perlu datang kerana anda akan didedahkan dengan peluang untuk belajar di kolej atau universiti terbaik dalam bidang yang anda inginkan. Berikut adalah beberapa sebab utama anda perlu hadir ke ekspo ini.

Ekspo ini menyediakan pilihan pengajian lanjutan di Malaysia dan luar negara untuk bidang merangkumi daripada Sijil, Diploma, Ijazah Sarjana Muda, Ijazah Sarjana, PhD dan lain-lain. Malah, ekspo ini juga menyediakan pilihan pengajian lanjutan “Pendidikan Latihan Kemahiran” yang menawarkan program seperti automotif, muzik, bakeri, masakan dan lain-lain. Khidmat nasihat Biasiswa dan Program Subsidi Bayaran oleh Perbadanan Tabung Pendidikan Tinggi Nasional (PTPTN) dan Hai Qing Programmes juga ada untuk anda yang memerlukan tanggungan pengajian.

Para pengunjung juga boleh mendapatkan nasihat terbaik daripada ahli pendidikan dan kaunselor tentang jenis-jenis kursus dan bidang akademik yang boleh didapati di Malaysia serta di luar negara. Anda juga akan didedahkan dengan pilihan bidang yang pelbagai antaranya sains komputer, perubatan, kerjaya dalam bidang kulinari, pengajian komunikasi, krew kabin, kejuteraan dan banyak lagi. Malah, para pengunjung juga boleh mengambil ujian kerjaya untuk mengenal pasti keperibadian anda justeru membantu anda membuat pilihan kerjaya dengan tepat. Anda juga berpeluang mendapatkan diskaun untuk mengambil “Career Guidance Test (Kudos)” yang dibawakan oleh Enrich Counselling & Therapy Centre.

Anda berpeluang untuk memenangi hadiah-hadiah menarik seperti RM15,000 dan RM5,000 baucar rebat kursus, Asus Notebook, Telephone Bimbit Huawei Nova 3, HP Printer, Energizer Power Bank, Beg Samsonite, Baucar Makanan Sakae Sushi dan The Manhattan Fish Market, Baucar Diskaun Larrie dan banyak lagi dengan menyertai Fun Quiz Spin & Win Contest yang ditaja oleh International University of Malay-Wales (IUMW). Tertakluk kepada terma & syarat.

Disamping itu, pengunjung juga berpeluang mendapat majalah percuma ‘coursesmalaysia’, ‘2018 FSI Complete Guide of Further Study’, dan ‘easyuni.my’, terhad kepada 500 naskhah setiap hari, tertakluk kepada terma & syarat. Selain itu, pengunjung juga akan mendapat naskhah percuma iaitu buku mengenai Tawaran Diskaun Yuran Kursus dan Biasiswa, tertakluk kepada terma & syarat.

Perkongsian kerjaya secara live turut akan berlangsung sepanjang ekspo ini. Ceramah Kerjaya akan memberikan anda gambaran dan pandangan yang lebih jelas tentang bidang yang akan anda ceburi. Tetapi anda perlu cepat dan peka kerana tempat yang ditawarkan adalah berdasarkan siapa cepat dia dapat.

Tiada lagi kekusutan untuk kursus apa yang sesuai untuk anda, di mana tempat untuk anda sambung pengajian dan bidang apa yang perlu anda ceburi atau sambung. Semuanya bakal terjawab di ekspo ini. Luangkan masa anda pada 15 & 16 Disember 2018 dan ketahui potensi diri anda yang sebenar.

Untuk maklumat lanjut, sila hubungi 03 – 615 615 00 atau klik di sini. Jumpa anda di sana!


Ekspo Pendidikan Tinggi 2018 Kembali Ogos Ini Dan Kenapa Anda Perlu Hadirinya

Buat anda yang tercari-cari peluang dan merancang untuk melanjutkan pengajian ke peringkat seterusnya, bolehlah datang beramai-ramai ke Ekspo Pendidikan Tinggi 2018 yang akan berlangsung di Pusat Pameran Mid Valley (Dewan 1,2, dan Atrium) pada 11 & 12 Ogos dari jam 11 pagi hingga 7 malam.

Peluang bukan datang selalu, rebutlah peluang jika ada, jadi anda khususnya pelajar SPM, STPM, dan UEC, ibu bapa, guru, pelajar universiti dan sesiapa sahaja yang mahu melanjutkan pelajaran perlu datang kerana anda akan didedahkan dengan peluang untuk belajar di kolej atau university terbaik dalam bidang yang anda inginkan. Berikut adalah beberapa sebab utama anda perlu hadir ke ekspo ini.

Ekspo ini menyediakan pilihan pengajian lanjutan di Malaysia dan luar negara untuk bidang merangkumi daripada Sijil, Diploma, Ijazah Sarjana Muda, Ijazah Sarjana, PhD dan lain-lain. Khidmat nasihat Biasiswa dan Program Subsidi Bayaran oleh Perbadanan Tabung Pendidikan Tinggi Nasional (PTPTN) dan Hai Qing Programmes juga ada untuk anda yang memerlukan tanggungan pengajian.

2. Khidmat nasihat untuk bidang yang anda ingin ceburi

Para pengunjung juga boleh mendapatkan nasihat terbaik daripada ahli pendidikan dan kaunselor tentang jenis-jenis kursus dan bidang akademik yang boleh didapati di Malaysia serta di luar negara. Anda juga akan didedahkan dengan pilihan bidang yang pelbagai antaranya sains Komputer, perubatan, kerjaya dalam bidang kulinari, pengajian komunikasi, krew kabin, kejuteraan dan banyak lagi.

Anda berpeluang untuk memenangi hadiah-hadiah menarik seperti Biasiswa, Asus Notebook, barangan T3 Pimple Solution, Baucar Makanan Fish & Co and Sakae Sushi, Baucar Larrie dan banyak lagi dengan menyertai Scholarship & Plinko Contest. Tertakluk kepada terma & syarat. Disamping itu, pengunjung juga berpeluang mendapat majalah percuma ‘coursesmalaysia’, ‘2018 FSI Complete Guide of Further Study’, dan ‘easyuni.my’, terhad kepada 500 naskhah setiap hari, tertakluk kepada terma & syarat.

Tiada lagi kekusutan untuk kursus apa yang sesuai untuk anda, di mana tempat untuk anda sambung pengajian dan bidang apa yang perlu anda ceburi atau sambung. Semuanya bakal terjawab di ekspo ini. Luangkan masa anda pada 11 & 12 Ogos 2018 dan ketahui potensi diri anda yang sebenar.

Untuk maklumat lanjut, sila hubungi 03 – 615 615 00 atau klik disini. Jumpa anda di sana!


Ekspo Sains Dan Teknologi Terbesar Negara ‘NICE 2017’ Kini Sedang Berlangsung

Kementerian Sains, Teknologi dan Inovasi(MOSTI) menganjurkan National Innovation and Economy Creative (NICE) Expo 2017, ekspo Sains, Teknologi dan Inovasi (STI) terbesar negara pada 12 hingga 16 Oktober 2017 bertempat di Technology Park Malaysia (TPM), Pusat Sains Negara (PSN) dan Planetarium Negara.

Penganjuran NICE Ekspo 2017 bertujuan untuk menyemarakkan dan membudayakan sains, teknologi dan inovasi (STI) di kalangan rakyat selaras dengan teras TN50 menggalakkan pengkomersialan berasaskan inovasi dan ekonomi kreatif.

Pelbagai aktiviti sedang berlangsung di NICE ketika ini termasuklah SciFest, Robot Tempur dan laser tag (Pusat Sains Negara), Drone Racing GP, animation workshop, pameran teknologi (Technology Park, Bukit Jalil) dan banyak lagi.

Jika anda seorang inovator dan mempunyai produk yang berpotensi untuk dipasarkan kepada umum tetapi anda tidak mempunyai dana untuk R&D produk berkenaan, anda boleh ke Yayasan Inovasi Malaysia (YIM).

YIM adaah agensi di bawah Kementerian Sains, Teknologi dan Inovasi (MOSTI) yang ingin membudayakan kreativiti dan inovasi kepada rakyat Malaysia. Inovator perlu membuat pitch dahulu kepada YIM dan mereka yang terpilih akan menerima dana RM30,000 untuk menjayakan produk mereka itu. Anda boleh ikuti YIM di sini untuk sebarang info lanjut tentang program ini.

Booth lain yang ada di NICE juga menarik dengan pelbagai produk inovasi serta kenderaan elektrik yang anda boleh sendiri. Menarik sebab rasanya tidak lama lagi, akan ada kereta pandu sendiri di Lembah Klang yang bakal dijayakan oleh REKA Studios.

Ekspo NICE 2017 akan berlangsung sehingga esok dan masih ada masa jika anda hendak pergi melawat Ekspo NICE 2017 yang awesome ini. Untuk sebarang info lanjut tentang ekspo ini, boleh lihat di sini.


Ekspresikan Diri Anda Melalui Hasil Seni Grafiti Ubermen x Guardian

Bagi individu yang menghayati dan menghargai hasil seni jalanan pastinya arif mengenai seni grafiti yang sudah lama bertapak di Malaysia. Antara nama besar yang mewarnai bidang ini di Malaysia ialah Cloakwork, Escapeva dan Cracko Art Group.

Cloakwork yang terkenal dengan seni yang menggunkan tin spray ini sudah menempah nama dalam bidang ini di Malaysia sejak sekian lama. Salah satu karya besarnya yang terbaru ialah projek kolaborasi bersama AirAsia untuk menghiasi dinding RedQ AirAsia.

"A Dream Beyond the Skies" – The power of a dream, a strong mindset and an exciting history are what sums up the workings of AirAsia RedQ. This piece is a story of two ambitious children fuelled by creativity, who dream that they could be up in the sky someday. School children should start being realistic about their dreams but at the same time have a bit of freedom in terms of creativity. The brother aspires to be an adventurous pilot who could transport people across the world, connecting dreamers to the possibility of making their dreams come true. The sister aspires to be a passionate air stewardess who takes pride in listening to and learning from passengers, making passengers feel a one-of-a-kind experience when travelling. The brother wearing a shirt as a cape, and the sister, donning a tie around her head, both pieces of their father’s pilot uniform symbolises the balance we need in life between work and play. – 📸 : @ezzathakimi

A post shared by  Cloakwork 🇲🇾 (@cloakwork) on Mar 3, 2018 at 1:13am PST

Which one is your favorite LINE character? – #cloakwork #graffiti #illustration #line #lineapp #linefriends @linefriends #malaysiagraffiti #kualalumpur #brown #sally #boss #edward #moon #cony #slyfoxcrew

A post shared by  Cloakwork 🇲🇾 (@cloakwork) on Jan 27, 2018 at 9:38pm PST

Siapa sangka Escapeva yang memulakan langkahnya hanya untuk membantu rakan bertukar menjadi minat berjaya mengukuhkan nama sejak tahun 2006 dalam industri ini.

Escapeva turut mempunyai krewnya tersendiri yang dikenali sebagai KIS Crew menggunakan cat spray dan rol pengecat untuk menghasilkan seni yang mewarnai dinding-dinding kusam di sekitar Lembah
Klang.

“Sekhmet” Temple of Styles 2018 graff prodo powered by @strictlyalphabets line up with mozak, siek27, abdulrashade and nestwo. flip thru the slide > more photos. #mtn2018 #montanacolors #montanacans #graffiti #kualalumpur #malaysia #egypt #lioness #escapeva

A post shared by  Color Ninja (@escapeva) on Mar 12, 2018 at 7:53am PDT

Smirky day, letter by Mr. @rash1_rahmad #montanacans #kualalumpur #graffiti #malaysia #plant #monster #escapeva

A post shared by  Color Ninja (@escapeva) on Mar 20, 2018 at 2:24am PDT

Pada bulan ini Ubermen dan Guardian bakal menganjurkan roadshow di AEON Mall Shah Alam & Mahkota Parade, Melaka. Roadshow ini turut menampilkan ‘Mr. President’, Joe Flizzow pada 7 April jam 2 petang di AEON Mall Shah Alam dan 28 April jam 2 petang di Mahkota Parade Melaka.

Menariknya anda boleh memilih rekaan grafiti yang cool pada setiap botol pembelian wangian Ubermen. Selain itu anda juga layak untuk mendapatkan promosi Ubermen dengan barangan percuma yang menarik. Bukan itu sahaja, roadshow pada hujung minggu akan dirancakkan dengan Street Dance. Apa tunggu lagi, ajak rakan-rakan anda untuk menyertai roadshow ini.


Ekuinas Lancarkan Dana RM1 Billion Sebagai Galakan Buat Peniaga Tempatan

Ekuiti Nasional Berhad (Ekuinas) telah menyuntik sebanyak RM1 billion dana buat peniaga tempatan menerusi Fund Ekuinas Direct (Tranche IV) atau lebih dikenali sebagai Fund IV. Jumlah dana terkini mungkin akan ditingkatkan kepada RM1.5 billion pada masa akan datang.

Ketua Pegawai Eksekutif Ekuinas, Syed Yasir Arafat memberitahu dana ini akan membantu dalam sektor teras tempatan seperti minyak dan gas, peruncitan, penjagaan kesihatan dan sektor dengan prospek yang positif. Pihak Ekuinas komited untuk terus membantu peniaga tempatan setelah terbukti dengan kejayaan dalam membantu golongan ini semenjak Tranche 1.

Dana ini juga dapat membantu potensi peniaga tempatan dalam menembusi pasaran rantau seperti negara-negara ASEAN dan juga memacu revolusi perindustrian keempat. Beliau turut percaya sokongan ini mampu melonjak ekonomi negara pada tahun 2019.

#RealDeal. Nak dapatkan handphone power 8GB RAM + 128GB Storage? Jom tonton video ini.


Lihat Aksi ‘El Tornado’ Cristiano Ronaldo Dalam Promo Terbaru FIFA 2018

Bila lihat promo terbaru daripada EA Sports ini, pasti anda sudah tak sabar untuk upgrade daripada FIFA 2017 kepada FIFA 2018. Setiap tahun, permainan video ini akan menjadi fenomena.

Ronaldo turut membuat kemunculan khas kerana beliau adalah duta untuk FIFA 2018. Turut membuat kemunculan khas adalah pemain bola keranjang James Harden, Antoine Griezmann, Roberto Carlos dan ramai lagi. Hebat juga iklan FIFA 2018 ini. Setanding iklan yang dihasilkan jenama besar seperti Nike dan Adidas. Kudos EA Sports! Masanya sudah tiba untuk anda buat aksi El Tornado kepada rakan anda.


Elak Bayar Tol Dengan ‘Cucuk’ Kereta Hadapan, Bezza Putih Dikecam Netizen

Ini bukanlah kali pertama kita melihat aksi ‘mencucuk’ atau mengekori kereta hadapan untuk melepasi palang tol tanpa membuat bayaran dilakukan.

Malah kita sering sahaja dihidangkan dengan aksi-aksi tidak bertanggungjawab seperti ini yang berjaya dirakam pengguna jalan raya- terima kasih kepada inovasi dashcam yang digunakan dengan meluas ketika ini.

Dan kini di tahun 2020, di saat dunia sedang berhadapan dengan pandemik, masih lagi kejadian remeh seperti ini berlaku di negara kita.

Menurut beberapa perkongsian yang dibuat di media-media sosial sejak semalam, sebuah Perodua Bezza berwarna putih dirakam melakukan aksi tidak bertamadun tersebut di plaza tol Lebuhraya Damansara Puchong.

Walaupun sudah memasuki 2020 namun masih ada individu yang tidak bertanggunggjawab melakukan tindakan tidak membayar tol ini.

“Memalukan, tol dua tiga ringgit pun tak nak bayar,adoi,” komen salah seorang netizen.

Manakala seorang lagi netizen mendedahkan perkara itu sudah seperti menjadi kebiasaan ketika ini dengan menulis “semakin ramai yang tak bayar tol sekarang”.

Bukan sahaja melanggar undang-undang namun tindakan ini juga berkemungkinan membawa musibah kepada kenderaan di hadapan dan juga mereka sendiri.

Malah jika diperhatikan dalam perkongsian yang dibuat tersebut, Perodua Bezza tersebut hampir-hampir sahaja ‘mencium’ belakang kereta yang dikeorinya selepas pembayaran kali pertama kereta di hadapan tidak berjaya.

Buat anda yang masih tertanya-tanya kenapa kereta Proton banyak digunakan dalam filem popular Netflix, Extraction, baca perkongsian kami di bawah yang menjelaskan mengenainya.

Pengarah Filem Extraction Jelaskan Mengapa Kereta Proton Digunakan Di Dalam Filemnya

Bodo Chronus, Kereta Elektrik Dari China Dengan Kelajuan Maksima 65 km/j


Elak Bayar Tol, Netizen Cari Honda Jazz Langgar Kereta Pelumba Negara

Di setiap persimpangan tol, pasti ada sahaja kenderaan yang ‘mengelat’ untuk membayar tol. Caranya? Mereka akan ikut rapat kereta hadapan dan cuba keluar sebelum palang kembali turun.

Mereka ingat boleh terlepas selamanya tetapi tidak bagi pemandu kereta Honda Jazz ini. Lebih ‘parah’ apabila kereta yang dilanggarnya itu adalah milik pelumba rally dan gymkhana negara, Shazmie Ilias.

Shazmie berkongsikan rakaman dash cam  insiden tersebut di laman Facebook miliknya. Shazmie berkata beliau sudah membuat laporan polis terhadap kes tersebut.

“Kejadian ini berlaku di Tol Elmina lebuhraya Guthrie. Kenapa tidak kejar? Kerana saya fikir panjang. Buat apa kejar kerana ianya boleh membahayakan pengguna jalan raya yang lain. Jadi, saya terus buat laporan polis sahaja tentang insiden ini,” kata Shazmie.

Walaupun kereta milik Shazmie tidak mengalami kerosakan yang teruk, tetapi Shazmie berharap pemilik kenderaan Honda Jazz tersebut dapat memunculkan diri dan bertemu dengannnya.

“Buat masa ini, tuan punya kereta masih belum hubungi saya. Tetapi seandainya beliau melihat video ini, saya harap beliau dapat berbuat demikian dan kita settle elok-elok kes ini,” tambah Shazmie. Rata-rata netizen mengecam perbuatan pemandu Honda Jazz berkenaan dan mahu pemandu berkenaan dikenakan tindakan.

Buat anda yang culas dalam membuat bayaran tol, harap boleh dijadikan video ini sebagai iktibar. Anda cuma akan menyusahkan pengguna lain sahaja dengan tindakan mementingkan diri tersebut.

Tahukah anda Waze sudah mula memaparkan kadar tol di lebuhraya untuk kemudahan anda? Anda boleh baca lagi di bawah.

Waze Mula Memaparkan Kadar Tol Untuk Memudahkan Pengguna

16 Langkah Buat Tuntutan Insuran Bila Kereta Anda Kemalangan


‘Elak Beli Daging Murah’ – 2,000 Babi Hilang Di Port Dickson Cetus Tanda Tanya

Kehilangan 2,000 babi di 19 buah ladang di Kampung Baru Tanah Merah Site A, Port Dickson ternyata mencetuskan tanda tanya buat pasukan pemantau Jabatan Perkhidmatan Veterinar Negeri Sembilan (JPVNS). Ditambah pula ladang-ladang ini mempunyai rekod virus Demam Babi Afrika (ASF) yang menyebabkan 275 ekor telah dilupuskan sebelum ini.

Melalui laporan Harian Metro, difahamkan bahawa binatang ternakan di 19 ladang terbabit telah dibawa keluar oleh pemilik premis secara senyap. Pihak JPVNS juga tidak dimaklumkan oleh pemilik ladang dan sehingga kini ia menjadi tanda tanya adakah babi itu dilupuskan atau berpindah lokasi.

Pengerusi Jawatankuasa Bertindak Pertanian dan Industri Makanan negeri, Datuk Bakri Sawir berkata satu laporan polis sudah dibuat berkenaan kejadian tersebut dan pasukannya kini sedang menunggu maklumat lanjut untuk tindakan seterusnya.

Sehingga kini tiada laporan yang mendakwa bahawa babi dari 19 ladang itu dijual kepada orang ramai pada harga murah. Sehubungan itu, pihak JPVNS mengingatkan orang ramai supaya berhati-hati bagi mengelak sebarang risiko keselamatan.

Sebelum ini, JPVNS melupuskan 275 ekor babi susulan kes pertama ASF di kesan di sebuah ladang di Kampung Baru Tanah Merah Site A. Ia menjadikan baki 19 ladang yang masih beroperasi di kawasan itu dengan anggaran 2,000 ekor babi.

‘Perak juara ternak babi’ – berjaya atasi Sarawak dengan 545,258 ekor babi pada 2019. Rujuk pautan di bawah untuk membaca.

‘Perak Juara Ternak Babi’ – Berjaya Atasi Sarawak Dengan 545,258 Ekor Babi Pada 2019

Wartawan Muslim Kongsi Pengalaman Ketika Dijemput Makan Daging ‘Babi Halal’

G4 Dikesan Di China, Wabak Selsema Babi Jenis Baru Yang Berpotensi Jadi Pandemik


Elak Berlaku Kemalangan, Pengguna Jalan Raya Sama-Sama Bantu ‘Escort’ Pemandu Lori Mengantuk

Kerja memandu kenderaan besar merupakan satu tanggungjawab yang sangat besar untuk digalas, pemandu bukan sahaja perlu menjaga kenderaan dan muatan yang dibawa, bahkan mereka perlu menjaga keselamatan pengguna jalan raya lain yang ada di sekelilingnya juga. Lebih lagi apabila memandu pada waktu tengah-tengah malam dan awal pagi.

Baru-baru ini seorang pengguna TikTok @tobengshah berkongsi rakaman video di mana dia dan beberapa pemandu lori dan bas mengekori sebuah lori yang dipandu secara terhuyung-hayang dipercayai pemandunya sudah terlalu mengantuk namun tetap memaksa diri untuk meneruskan perjalanan.

Kenderaan-kenderaan besar lain yang mengekori belakang lori terbabit tidak henti-henti membunyikan hon dan memberi lampu tinggi untuk menyedarkan pemandu berkenaan.

mencemaskan..dari bukit tagar hgga ke t.malim..terpksa escort sebab risau mmbahayakan pemandu2 lain#fypburungantu//

Bagaimanapun, tindakan pemandu-pemandu lain bagaikan sia-sia. Sehinggalah datang sebuah trak tunda berwarna merah sanggup duduk di lorong tengah mengekori ‘lori mengantuk’ itu sehingga susur keluar Tanjung Malim.

Rakaman video itu mengundang rasa sebak terhadap netizen kerana baru mereka faham betapa sukarnya menjadi pemandu kenderaan besar pada waktu malam.

Rasa mengantuk di perjalanan, namun tidak boleh berhenti di tepi bahu jalan sesuka hati kerana boleh dikenakan saman. Namun, apabila meneruskan perjalanan pula boleh menyebabkan insiden yang tidak diingini pula berlaku.

Orang ramai juga mengucapkan tahniah dan terima kasih kepada @tobengshah kerana sanggup mengekori pemandu lori yang mengantuk di hadapannya sehinggalah susur keluar Tanjung Malim.

Pesan @tobengshah dalam satu video lain, sebagai pemandu kenderaan besar pada waktu malam, jika badan sudah penat dan mengantuk, eloklah berhentikan kenderaan di tepi jalan dan tidurlah sebentar kerana itulah satu-satunya cara untuk hilangkan kedua-dua rasa berkenaan.

“Lebih baik disaman, daripada kita kemalangan,” katanya ringkas.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Seorang pemandu lori menerima pujian ramai selepas menemani seorang penunggang motosikal yang lampunya malap. Baca lebih lanjut melalui pautan di bawah.

Kongsi Lampu Lori Dengan Pak Cik Motosikal, ‘Pertolongan Kecil’ Lelaki Ini Raih Pujian Ramai

Netizen Puas Hati Pemandu Kancil Kena Tahan Selepas Potong Barisan Di Hadapan Polis

Lori Didakwa Alami Masalah Brek Cetus Kemalangan Dan Kesesakan Di Tambak Johor


3 Perkara Asas Ini Boleh Bantu Anda Berjimat Sewaktu Travel Di Eropah

Ramai yang tertanya-tanya macam mana ada orang boleh travel murah ke Eropah, kadang-kadang tu macam tak logik dengan harga tu.

Pada saya, semuanya bergantung pada planning korang dan sejauh mana korang research untuk dapatkan harga termurah untuk pengangkutan dan tempat tinggal.

Kat sini saya nak berkongsi sedikit tips untuk travel ke Eropah berdasarkan pengalaman saya sendiri. Setakat ni saya travel tak ada la sampai hari-hari makan roti dann maggi, setiap malam tidur dorm, tak beli souvenirs langsung.

Kena pandai-pandai lah potong bajet mana yang patut. Antara contoh Eurotrip saya ialah :

1. UK Tour (London-Oxford-Liverpool-Manchester-Cardiff-Edinburgh). Trio berkereta dengan bajet RM3K ground price.
2. Eurotrip (Prague-Brussels-Paris-London-Salzburg-Hallstatt). RM5.5K semua termasuk tiket kapalterbang KL – Prague.
3. Italy Tour (Milan-Venice-Florence-Pisa-Rome-Naples). RM3K ground price.

Jadi kalau sesiapa ada merancang nak ke Eropah mungkin tips ni sedikit sebanyak boleh membantu korang.

1. Kapal terbang yang selalu buat offer tambang murah di Eropah:

Ni syarikat Ireland dan biasanya dialah yang paling murah macam AirAsia. Contohnya dari Prague-London boleh dapat 20euro, Prague-Brussels 19euro, Bratislava-Berlin 10euro )

Syarikat Hungary yang offer best deal terutama kalau jika jadi ahli Wizz Member Club tapi dia policy untuk luggage agak ketat. Jadi kena baca syarat dia betul-betul.

Syarikat ni masih dikira sebagai penerbangan tambah murah tapi harga tiket mahal sikit daripada Ryan Air dan Wizz Air. Tapi masih dalam harga dikira ok.

Airlines yang saya bagi ni semuanya low cost airlines yang korang boleh guna kat Eropah untuk dapatkan harga yang murah

Yang ni antara yang paling murah dan dia cover UK, Netherlands, Perachis dan Belgium. Boleh dapat semurah 1 pound, possible tapi rare la. Saya dapat masa trip dari Brussels-Paris.

Ni syarikat bas Czech Republic. Boleh buka website Regiojet.cz untuk booking. Bas ni sangat selesa dan service bagus sebab dia bagi kopi, ada skrin nak tengok video.

Route dia memang meliputi banyak lokasi sekitar Eropah terutama bahagian Eropah Timur. Jika dari Prague ko London korang boleh pergi dengan bas tapi perjalanan ambil masa 24 jam. Mereput dalam bas. Haha. Saya pun tak pernah buat. Contoh harga Prague-Vienna dalam 15 Euro.

Bas ni pun selesa dan selalu ada buat offer kat website dia. Bas ni yang paling banyak cover seluruh Eropah.

(d) Flixbus – ssyarikat Jerman bas warna hijau. Murah jugak ni

Keretapi pula bergantung kepada negara mana. Saya boleh cadangkan untuk Italy guna syarikat Trenitalia ataupun Italo dari satu bandar ke bandar lain. Beli awal untuk dapat harga murah dan boleh merasa naik high speed train. Keretapi kat Eropah ni boleh jadi murah dan boleh jadi mahal.

Ni antara paling murah dan selesa kalau jalan ramai-ramai.

Ni mungkin website kegemaran saya untuk penginapan sebab dia offer harga yang menarik untuk hotel. Kadang-kadang harga dia bagi sama je dengan kita book hostel tapi sebaliknya dapat duduk di hotel.

Satu lagi best sebab dia bagi free cancellation dan bayar masa menginap. Jadi kita boleh batalkan bila-bila masa dalam tempoh yang dia bagi.

Sesuai kalau datang dengan keluarga dan korang nak masak masa travel. Harga dia pun menarik juga.
3. Hostelbookers.com – untuk cari hostel murah kat sini la.
4. Hostelworld.com – untuk cari hostel gak.
5. Couchsurfing.com – untuk sesiapa yang nak duduk free dan tak kisah tinggal di  rumah orang tempatan dan nak dapat kawan baru. Ini lah platform terbaik.

Baca: 5 Tip Travel Dalam Kumpulan Agar Anda Kekal Gembira Di Sepanjang Pengembaraan

Bab makanan ni bagi saya tak perlu la bawak makanan dari Malaysia. Kalau nak pun mungkin bawak maggi je cukup. Antara benda best kalau travel ni bagi saya adalah makan. Untuk makan murah, korang boleh :

1. Kedai runcit – kalau korang jumpa kedai orang Vietnam ataupun orang Bangladesh, kedai diorang la paling murah untuk beli air ke biskut ke.

2. Supermarket – singgah la Tesco ke apa-apa supermarket yang korang jumpa untuk beli roti buat breakfast.

3. Street food – saya suka makan makanan tempatan kalau travel. Mesti ada orang bertanya, halal ke? Ok bagi kami yang belajar kat luar negara ni selagi makanan tu tak ada babi atau daging, kalau setakat roti dalam dia keju dan tomato, pasta pomodoro, atau fish fillet burger insyaAllah halal macam kat Malaysia.

4. Fast food dan kebab (kat Eropah ni jalan mana-mana je mesti jumpa kedai kebab. Kebanyakannya halal dan harga pun boleh dapat sekitar 5 Euro.

Panjang pulak rasanya. Saya harap tips ni dapat membantu sesiapa yang nak merancang ke Eropah. Selamat bercuti!

Baca lagi: 10 Persoalan Asas Yang Perlu Diketahui Sewaktu Anda Merancang Untuk Travel


Tip Mudah Untuk Elak Ditipu Beli Tanah Lot

Banyak iklan tanah lot, di tepi jalan, dalam mudah.my dan lain-lain lagi.

Kalau di Sepang tanah lot yang sudah siap geran individu status bangunan majoriti harga lebih RM200 ribu ke atas.

Apabila kita lihat harga yang lebih rendah daripada itu secara mudah boleh kita andaikan tanah yang hendak dijual statusnya ‘dalam proses’ atau ‘lot lidi’.

Untuk yang dalam proses (geran individu dapat kemudian) jika kita ingin terlibat risikonya amat tinggi.

Tip mudah nak tahu ianya menipu atau tidak, semasa kita ditunjuk pelan susun atur tanah kononnya untuk kita booking plot nombor berapa, minta dengan si penjual nama syarikat 3 pihak ini:

1. Jurukur berlesen
2. Perancang bandar berdaftar
3. Jurutera perunding C&S yang mereka sudah lantik

Apabila anda dapat hubungi ketiga-tiga mereka.. minta 3 perkara ini:

1. Minta pelan topo daripada jurukur
2. Minta pelan susun atur daripada perancang bandar
3. Dan, minta pelan kerja tanah daripada jurutera tersebut.

Jika niat awal penjual hendak menipu, 3 pihak ini tidak akan wujud.

Kita tanya saja soalan itu, si penjual tadi akan ambil langkah 1000. Panggil pun tak dengar.. hehe..


7 Cara Elak Ditipu Dalam Zaman Scam

Zaman Scam. Zaman ini zaman orang suka scam dan ramai ditipu.

Mahu buat duit dengan cepat, dikatakan buat bisnes.

Sekarang ini musim gawat. Barang naik ekonomi tidak menentu.

Kalau ada orang di laman sosial, gebang lebih pasal buat bisnes tapi tak pernah nampak dia bisnes apa, kemudian dia ajak kongsi buat bisnes sama, itu scam.

Melainkan kalau dia ajak jual produk, kira jadi agen syarikat dia. Kalau MLM yang tidak suci ini, lari. Ciri MLM tidak suci, dia psiko gila babeng, suruh meminjam untuk masuk bisnes dia.

Kemudian cara nak dapat duit kena cari orang lain guna modus operandi yang sama.

Orang macam ini, dia sembang kuat, cakap pasal duit pakai angka. “5 angka, 6 angka.”

Cara nak balas orang macam ini, suruh dia taja kau, dia sendiri akan terkedu.

Oleh itu, kau cakap baik-baik dengan dia, “Bro/sis, ini bisnes yang salah. Ia bukan bisnes yang sebenar. Sila insaf.”

Fahami bisnes itu apa. Bagaimana operasinya. Syarikat kecil, besar, korporat. Enterprise, PLT, Sdn Bhd, kena fahamkan.

Bila dah faham ini, baru kita akan faham cara menggerakkam bisnes. Payah. Lagi senang makan gaji.

Bisnes ini, susah-susah tapi berbaloi dengan pulangan jika berintegriti, berdisiplin dan tidak pentingkan diri sendiri.

Fahami sistem agen itu apa. Ini bagi mereka yang mahu jadi agen.

Kos permulaan itu pasti ada, tapi tidak banyak. Ia fokus kepada jualan produk, ada sokongan kumpulan, insiatif dan lain-lain.

Kadang-kala, jadi agen pun boleh untung besar jika kena dengan caranya.

Fahami francais dan pelesenan dengan betul.

Kedua-dua ini tiada yang salah. Asalkan anda faham kontrak dengan betul, lihat kemampuan.

Jika tidak mampu, jangan ambil. Kelak memakan diri.

Paling mudah nak dapat info ini, tanya terus orang yang meniaga dan tanya juga PBT kawasan untuk persediaan rapi.

Elak menghabiskan duit dengan mengambil Takaful yang merepek. Jika ambil takaful, ambil untuk perlindungan.

Jika ada pakej simpanan, pergi haji, tolong jangan percaya.

Fahami konsep takaful, ia perlindungan, dan ia juga dikira sedekah. Jadi jika nak buat simpanan, pergi melabur di badan pelaburan.

Jika nak pergi haji, kumpul duit di Tabung Haji.

Jika ia bukan lelong, subsale, atau baru, sila lupakan. Mana ada benda senang-senang mahu dapat rumah murah.

Apa-apa pun, paling penting adalah banyakkan membaca, sembang dengan orang bisnes, tengok video yang memberi info.

Jika dulu baca blog Bahasa Melayu, baca juga blog Bahasa Inggeris.

Jika dulu makan nasi, teruskan makan nasi.

Bantu orang lain, orang lain akan bantu kita.


Elak Duit Terbang, Ini 2 Mitos Kerosakan Kereta Yang Patut Anda Tahu

Kebiasaannya wanita akan sewenang-wenangnya menerima cadangan daripada mekanik. Namun begitu, ada juga lelaki yang melakukan hal yang sama.

Perkongsian ini adalah berdasarkan pengalaman saya sendiri. Anda wajib kaji selidik dahulu dengan mekanik-mekanik lain yang sanggup menerima sudut pandangan atau permintaan daripada seorang pelanggan.

Tekan pedal minyak dahulu baru “Air Cond” berfungsi

Saya percaya ramai orang di luar sana pernah mengalami situasi ini. Penghawa dingin tidak berfungsi sehinggalah anda menekan pedal minyak supaya “RPM” tinggi sedikit, barulah ianya berfungsi.

Lazimnya, apabila anda pergi ke bengkel kereta, sesetengah mekanik akan terus cakap air-cond compressor rosak. Saya cadangkan anda jangan terima bulat-bulat dahulu kerana air-cond compressor mahal harganya untuk diganti dengan yang baru.

Apa yang boleh dibuat, anda minta mekanik periksa dulu magnetic clutch/compressor clutch. Selalunya ada masalah pada clutch yang menyebabkan compressor tidak berfungsi apabila diperlukan (functioned on demand).

Mungkin disebabkan coil atau magnet bermasalah, wiring dan sebagainya.

Ini contoh gambar clutch assembly dan lokasinya di bahagian compressor (bahagian depan).

Bunyi bising di bahagian enjin kereta itu adalah perkara biasa disebabkan banyak komponen berputar (rotating parts). Komponen berputar selalunya akan mengalami masalah bunyi jika sekiranya ada masalah mis-allignment, bearing rosak dan sebagainya.

Dalam kes compressor, selalunya apabila bunyi bising seorang mekanik yang tidak jujur dan amanah akan meminta anda menggantikannya dengan compressor yang baru.

Nanti dulu! Sebenarnya anda boleh minta mekanik periksa keadaan belting, pulley, tensioner mounting dan sebagainya.

Contoh yang ketara adalah masalah bearing rosak. Sebenarnya bearing pulley saja yang rosak, bukan air-cond compressor itu yang rosak. Bearing ini boleh ditukar untuk pengetahuan anda. Jadi anda jimat lagi duit.

Perhatian! Bukan saya cakap compressor tiada masalah langsung, tapi ini sebagai langkah berjaga-jaga sebelum terima bulat-bulat untuk tukar compressor.

Sekiranya bunyi bising berpunca dari internal compressor, maka sudah tiba masa untuk anda menukarkannya.

Ini pun masalah lebih kurang sama dengan air-cond compressor. Ia berkaitan bunyi bising daripada enjin kereta yang sangat kuat. Kalau diperhatikan, bunyi berpunca daripada kawasan belting alternator, air-cond compressor, timing chain dan pulley.

Apabila saya pergi ke bengkel, mekanik cakap alternator sudah rosak dan kena tukar baru. Harga alternator kereta saya ialah RM2600. Alamak, saya mana ada duit sebanyak itu.

Maka, saya cuba cari pendapat kedua daripada orang lain. Hasil daripada cadangan seorang rakan, saya telah pergi ke bengkel lain. Saya juga lakukan carian di Google mengenai bahagian-bahagian alternator.

Apabila sudah sampai di bengkel, saya tunggu dulu apa diagnosisnya. Dalam kepala saya, saya sudah tetapkan untuk meminta beliau periksa pulley bearing semua tu. Tetapi mekanik itu terlebih dahulu masuk bawah kereta dan dia cakap memang pulley bearing rosak.

Fuh, lega saya sebab dapat selamatkan RM2600. Haha. Jadi saya hanya perlu tukar pulley bearing ini sahaja. Pulley ini terletak di bahagian engine yang bersambung dengan pulley alternator.

Untuk pengetahuan anda dekat bahagian alternator itu sendiri ada pulley bearing dan internal bearing juga. Jika sekiranya bunyi bising berpunca daripada bahagian dalam alternator, maka anda juga boleh periksa dan tukar bearing tersebut.

Tapi saya percaya tak ramai mekanik sanggup buka alternator hanya semata-mata nak tukar bearing yang harganya murah berbanding tukar alternator seketul.

Setakat ini saya belum pernah mengalami bahagian dalam alternator bunyi bising.

Ini gambar pulley bearing di bahagian depan alternator dan internal bearing.


Elak Harga Barang Naik, Petrol RON95 Akan Naik 1 Sen Setiap Minggu Bermula Tahun Depan

Mulai tahun depan, harga minyak RON95 akan dinaikkan satu sen setiap minggu sehingga mencapai tahap yang stabil mengikut harga pasaran.

Perkara ini telah diumumkan sendiri oleh Timbalan Menteri Perdagangan Dalam Negeri dan Hal Ehwal Pengguna, Chong Chieng Jen dimana kementerian bersetuju menaikkan bahan api tersebut sebanyak satu sen ketika sesi jawab lisan di sidang Dewan Rakyat, hari ini.

Menurut beliau, keputusan untuk mengapungkan harga minyak ini dibuat adalah untuk meringankan kos hidup rakyat selain mengelak harga barangan tidak naik secara mendadak.

Tambahnya lagi, harga petrol RON95 akan diapungkan secara berperingkat sebaik sahaja Program Subsidi Petrol (PSP) dilaksanakan pada Januari depan dengan tujuan ianya tidak akan membebankan rakyat.

Namun begitu, program PSP ini tidak akan dilaksanakan  di Sarawak, Sabah dan Labuan dan sebaliknya terus menikmati harga subsidi RON95 pada harga RM2.08 seliter berikutan memandangkan kenderaan di sana majoritinya menggunakan diesel dan petrol dalam kapasiti yang besar.

Menerusi perkongsian Harian Metro, berita yang baru diumumkan ini telah mendapat respon negatif daripada netizen.

Majoriti daripada netizen seakan tidak bersetuju dengan pengumuman tersebut. Ada sahaja komen seakan memerli dan berjenaka dengan situasi baru yang bakal dihadapi tahun hadapan.

Baru-baru ini, India mahu memboikot minyak sawit negara ini gara-gara tidak bersetuju dengan pendirian Perdana Menteri, Tun Mahathir. Klik pautan di bawah untuk bacaan lanjut.

India Mahu Boikot Minyak Sawit Malaysia Selepas Tidak Setuju Dengan Pendirian Tun Mahathir

Tonton Penjelasan Penuh Lelaki Ini Mengenai Pemilihan RON Pada Minyak Petrol Kenderaan

Subsidi Minyak RON 95 Tidak Ditawarkan Buat Kereta Mewah


Elak Penyebaran Wabak Coronavirus, Masjid Putra Ditutup Buat Pengunjung Bukan Islam

Wabak coronavirus telah mencetuskan situasi panik selepas ia mula dilaporkan merebak ke beberapa negara luar dan yang paling terbaharu adalah Malaysia.

Kekecohan berlaku beberapa hari ini apabila empat warga China dilaporkan telah ditahan di Hospital Sungai Buloh selepas disyaki pembawa kepada wabak Coronavirus yang mula dikenal pasti di Wuhan, China.

Terbaharu, Masjid Putra di Putrajaya telah ditutup bagi tujuan lawatan buat pengunjung bukan beragama Islam susulan kebimbangan terhadap wabak yang mula menular.

Memetik laporan yang dikeluarkan oleh Selangor Kini, penutupan ini berkuatkuasa sehingga satu tempoh yang akan dimaklumkan nanti, tetapi masjid ini masih boleh dikunjungi bagi tujuan solat.

Pihak masjid juga meletakkan syarat bahawa pengunjung bukan beragama Islam boleh mengambil gambar masjid tetapi sehingga di hadapan pintu gerbang dan tidak lebih daripada itu.

Masjid Putra terkenal sebagai tempat tumpuan pelancong kerana seni binannya yang unik. Tambahan pula, Dataran Putra yang terletak di hadapan masjid tersebut sering menjadi tempat tumpuan untuk mengambil gambar.

Untuk mengetahui lebih lanjut mengenai wabak coronavirus, klik pautan di bawah.

Saintis Pernah Beri Amaran Pada China Sejak 2017 Lagi Bahawa Sesuatu Yang Buruk Akan Berlaku

5 Filem ‘Hits’ Tentang Wabak Yang Anda Patut Tonton

Mahu Elak Coronavirus Merebak, China Masukkan Pesakit Dalam ‘Keranda Plastik’


Elakkan Ciri-Ciri Ini Jika Mahu Jadi Usahawan Berjaya

Nota Editor: Jika anda minat menceburi bidang bisnes dan mahu menjadi usahawan berjaya, artikel ini untuk anda kerana ia penting untuk anda tahu antara sebab mengapa ramai orang gagal jadi usahawan berjaya agar anda tidak melakukan hal yang sama. Artikel ini telah ditulis oleh Tuan Fdaus Ahmad berdasarkan pengalaman dan pemerhatiannya selama bertahun-tahun di dalam pelbagai industri. Dengan izin beliau, kami paparkan semula di Vocket buat bacaan Tuan Puan. Semoga bermanfaat.

Selama bertahun syarikat penerbitan DuBook Press tanpa jemu mempromosikan peluang untuk menjadi DuBook Renjer (ejen penjualan buku buku DuBook) ke seluruh Malaysia. Ya, bertahun. Namun yang menjadi ejen dan buat kerja betul betul tak sampai belasan individu. Kalau ikut daftar nama yang ada memang beratus, tapi itu lah, sepanjang sejarah tak pernah lagi terjadi kumpulan bersungguh melebih kumpulan main main.

Hendak berniaga kononnya, tapi tak nak betul betul. Yang banyak dalam kepala cuma main main. Salute dan respek aku hadiahkan pada kumpulan yang bersungguh. Walaupun bermula perlahan, tapi lama kelamaan semakin laju dan menampakkan hasil, sehingga ada yang dah berjaya dirikan syarikat jualan dengan jenama sendiri.

Minggu lepas aku bertemu Cikgu Zul (bekas cikgu). Cikgu Zul merupakan mentee kepada seorang pendiri produk yang dididik secara eksklusif. Pendiri produk yang aku maksudkan ini bukanlah baru berniaga 3 atau 4 tahun, sebaliknya telah berniaga produk produk di merata pasar malam sejak di bangku UiTM kira kira 15 tahun yang lalu. Aku bertanya macam mana progress sales produk herba yang beliau jalankan secara sepenuh masa?

(Cikgu Zul ni dulunya cikgu sekolah, berhenti kerja untuk fokus pada perniagaan).

Kata Cikgu Zul, personal sales dia OK tak ada masalah, cuma ejen ejen banyak datang dan pergi. Dalam satu tahun, yang konsisten berniaga bersama tak lebih 10 orang, yang lain, melingkup sebab main main. Cikgu Zul ni masa dia berguru dengan pendiri produk, dia tak datang seminar apa pun. Berguru sampai tumpang tidur rumah guru, ikut dan tengok apa guru buat, turut nasihat dan arahan satu demi satu, sampailah ke tahap sekarang.

Adakah Cikgu Zul sorang saja yang pernah berguru? Jawapannya tentulah tidak. Ramai lagi, tapi yang lain ke laut, sebab tak boleh nak ikut arahan, besar kepala, tunjuk pandai, lalu sudahnya kembali menjadi biasa biasa.

Untuk kes Cikgu Zul ni aku perhatikan ada 2 hal yang kita boleh belajar.

Pertama, tak ramai orang sanggup bersusah payah macam dia diperingkat awal, yang ramai hanyalah orang yang main main. Peluang jadi ejen herba dan jus sangat luas, tapi keluasan yang terbentang disempitkan oleh kumpulan manusia yang tidak tahan bersusah dan tidak cukup kemahuan, lalu terjadilah pe’el main main.

Kedua, untuk menjadi usahawan, proses pembelajaran bukanlah setakat sekali dua datang ke kelas seminar. Prosesnya mesti intensif dan berpanjangan. Mesti melalui pelbagai peringkat dari teori, observasi, praktis, cuba jaya, penilaian semula, penambah baikan seterusya membina karektor inner self yang kukuh dan membentuk mental yang keras kuat. Ini perlukan sokongan mentor (guru usahawan). Sekarang kita tanya, berapa ramai guru usahawan yang sanggup pergi sejauh itu bersama mentee demi memastikan anak didik usahawan ini mencapai kejayaan?

Kelmarin aku hendel (handle) kelas Takaful di masjid negeri. Ada 7 orang Takafulmen yang yang bersiap siaga berjuang bersama aku. Di satu kumpulan Whatsapp, kawan aku tanya;

“Setahun kau ulang alik Ipoh baru ada 7 orang je yang nak ikut?”

Aku jawab; sebenarnya ada ramai yang lalu lalang sepanjang tempoh setahun. Tapi yang nak kerja sungguh sungguh setakat ni cuma 7 orang di Ipoh.

Selebihnya, macam aku beritahu di atas, tak ada kemahuan dan kesanggupan yang tinggi di peringkat awal, lalu mereka mengambil haluan sendiri sendiri.

BACA: Lelaki Ini ‘Membuang’ Gajinya Sebanyak RM15,000 Dari Sebuah Syarikat Terkemuka Dan Melakukan Ini

Aku berikan 3 contoh mewakili industri perniagaan berbeza. Semua contoh ini aku terlibat di dalamnya secara langsung dan tidak langsung. Komen yang aku buat ni bersumberkan pengalaman dan pengamatan aku sendiri selama bertahun tahun.

Persamaannya mudah. Yang hendak melibatkan diri, tidak benar benar hendak melibatkan diri. Tiada kesungguhan dan kemahuan. Apabila tiada kemahuan, maka tiada fikiran, seterusnya tiada lah apa apa tindakan susulan. Atau dalam kata lain, main main.

Sebabnya juga mudah. Yang hendak berniaga tidak tahan dan tidak sabar. Tidak mahu menggunakan daya fikiran dan akal yang dikurnia Tuhan untuk mengatasi setiap permasalahan yang muncul dalam siri siri perjalanan sebagai seorang usahawan. Halangan yang datang dilihat payah, rumit dan tiada jalan ke depan, sudahnya mereka mengundur lari.

Sebab seterusnya yang aku kenalpasti adalah ‘cepat melompat’. Cepat melompat ni aku kategorikan sebagai tidak taat pada sesuatu pekerjaan dan mudah terpengaruh dengan kesenangan di padang rumput yang dia sendiri tidak faham suatu apa pun. Baru hendak bermula di sini, dah terasa payah, kemudian terus hulur leher memerhati peluang peluang lain di sekeliling;

“Ahhh susah la benda ni, baik aku join yang tu, lagi cepat buat duit!”

Ya. Begitulah situasi yang mewakili semua contoh industri yang aku nyatakan di atas.

Sikap ni kalau kita sendiri tak ubah, Malaikat turun bisik wahyu ke telinga pun tak boleh buat apa apa punya.

Ingatlah! Kemahiran, ilmu, kefahaman, kemampuan dan kekayaan yang ditawar dalam bidang perniagaan ini tidak lebih dari angan angan yang sia sia kalau dalam hati kita tidak ada kesungguhan, melainkan yang ujud hanyalah kerja main main yang membuang masa.

LIKE dan FOLLOW Vocket di Facebook serta Instagram


Elakkan ‘Claim’ Di Media Sosial, Ini Langkah Yang Perlu Diambil Jika Ditipu Kontraktor

Baru-baru ini kawe (saya) terbaca beberapa posting berkenaan satu kontraktor yang didakwa menipu pemilik dengan tidak menyiapkan rumah mengikut perjanjian.

Sejujurnya kawe (saya) tidak mempunyai akses kepada kontrak tersebut, jadi kawe (saya) tidak mahu mengulas secara spesifik bagi isu tersebut. kawe (saya) lebih ingin berkongsi ‘way forward’ jika ada antara sahabat-sahabat mengalami situasi yang sama.

Berapa ramai antara kita yang betul-betul baca kontrak pembinaan? Jika baca pun, betul ke faham? Jika ditanya ‘apa beza CPC vs CCC’, ramai yang terkebil-kebil. Padahal itulah antara terma yang scammer suka pakai untuk mengelirukan pembeli.

Dalam kontrak sepatutnya ada perkara berikut:

Memang senang utk pembeli claim ditipu, tapi siapa yang boleh sahkan claim tu? Bagaimana jika sebenarnya kontraktor memang mengikuti kontrak yang sememangnya tidak adil kepada pembeli? Dah satu hal pula!

Jadi dapatkan nasihat profesional dalam bidang pembinaan seperti arkitek, jurutera atau Quantity Surveyor. Peguam? Belum lagi, sabar tuan puan.

Bile kawe (saya) sebut ‘profesional’, maknanya mereka ini berdaftar dengan Lembaga Arkitek Malaysia (LAM), Lembaga Jurutera Malaysia (BEM) atau Lembaga Jurukur Bahan Malaysia (BQSM). Baru kukuh pengesahan status pembinaan Tuan/Puan.

Ini antara benda yang ramai tidak tahu, tapi sangat penting. Sebelum kes kita selesai di mahkamah (atau mana-mana platform), jangan buat kenyataan untuk menyerang mana-mana pihak di media sosial.

Kalau kontraktor tu pandai dan cepat, dia boleh saman Tuan/Puan dulu. Ada kes orang dianiaya jatuh bankrap sebab ini. Bila dah bankrap, Tuan/Puan telah kehilangan hak untuk menyaman.

Sebab itu surat khabar sekarang banyak pakai tanda ‘?’ di kebanyakan claim atau tajuk. Itu pun disebabkan mereka banyak kali kena saman dan kalah.

Lepas dah dapat pandangan professional, buat lah laporan rasmi ke badan-badan berikut:

Kalau Tuan/Puan rasa nak heret kes ke mahkamah, baru lah lantik peguam. Kalau tidak mahu lantik profesional di atas tapi nak terus lantik peguam pun boleh. Cume kawe (saya) sarankan cari peguam yg berkolaborasi dengan golongan profesional tadi dimana anda deal dengan peguam sahaja dan mereka akan melantik ahli profesional yang lain.

Ikut kes juga lah ya. Tak semua profesional perlu dilantik. Jadi dengar dan fahami pendapat peguam, dapatkan juga second opinion atau pendapat kedua dari peguam lain. Kita nak menang kan?

Ade banyak ‘medan perang’ utk kes-kes pembinaan ini. Semua bergantung kepada complexity atau kesulitan kes-kes tuan/Puan.

Langkah 2 sehingga 4 itu lebih kepada melantik orang tengah bagi menyelesaikan kes kurang kompleks. Kalau hendak dibawa terus pegi litigation pun boleh. Ikut kemampuan juga.

Tapi sekurangnya dapatkan dulu pandangan profesional baru lah jelas hendak dibawa kes ke mana.

Bila sudah buat tuntutan ini mesti nak tahu apa yang Tuan/Puan dapat, kan?

Bergantung kepada kes masing-masing dan jika anda di pihak yang benar, berikut perkara yg boleh dituntut;

– Dapat duit balik
– Dapat ganti rugi lain-lain jika terer
– Kes tutup.

– Tapi dapat duit mendenda kontraktor sehingga siap bangunan
– Rumah disiapkan ikut perjanjian asal. Jadi pastikan anda faham kontrak
– Rumah siap ikut lukisan asal. Faham kan lukisan betul-betul.

Setakat ini dulu perkongsian kawe (saya) kali ni. Semoga bermanfaat dan membantu anda yang berkaitan.

Kawe (saya) juga mengalu-alukan para sahabat untuk memberi pandangan dan membetulkan mana-mana yang salah. Semoga dapat sama-sama membantu sahabat yang teraniaya.

*Kawe adalah merupakan kata ganti nama yang merujuk kepada saya dan biasanya digunakan di dalam loghat dan dialek negeri Kelantan.

Baca mengenai keluhan netizen yang dilaporkan tertipu dengan skim pembinaan rumah yang dikatakan dikendalikan seorang artis veteran di pautan di bawah.

Bayaran Penuh Dibuat Tetapi Rumah Terbengkalai, Netizen Bongkar ‘Scam’ Syarikat Milik Artis Veteran

Lihat Bagaimana Lelaki Dari Thailand Ini Bina Rumah Kucing Yang ‘Awesome’ Dengan Bermodalkan RM27,000

Daripada Konsep Hotel Sri Malaysia Ke Industrial, Lihat ‘Makeover’ Rumah Ini Yang Bermodalkan RM450,000